2 Samwiri 1-8\nAbantu bategeezebwa okufa kwa Sawulo\n9 N'antlamba nti Nkwegayiridde, yimirira ku mabbali gange onzite, kubanga obubalagaze bunkutte; kubanga obulamu bwange bukyali bulamu mu nze.\n24 Mmwe abawala ba Isiraeri, mukaabite Sawulo, Eyabambaza engoye ezitwakaala ez'okwesiima, Eyayonja ebyambalo byammwe ne zaabu.\n2 Awo Dawudi n'ayambukayo, era ne bakazi be bombi, Akinoamu Omuyezuleeti ne Abbigayiri mukazi wa Nabali Omukalumeeri.\n3 N'abasajja be abaali naye n'abambusa, buli. muntu n'ab'omii nnyumba ye: ne babeera mu bibuga eby'omu Kebbulooni.\n11 N'ebiro Dawudi bye yamala nga ye kabaka w'ennyumba ya Yuda mu Kebbulooni byali myaka musanw ko emyezi mukaaga.\n13 Yowaabu mutabani wa Zeruyiya n'abaddu ba Dawudi ne bafuluma ne basisinkan? nabo ku kidiba eky'e Gibyoni; ne batuula, bano emitala w'eno w'ekidiba, na bali emitala w'eri w'ekidiba.\n16 Ne bakwata buli muntu munne omutwe, ne bafumita buli muntu olubiriizi Iwa mutme n'ekitala; awo ne bagwira wamu: ekifo ekyo kyekyava kiyitibwa Kerukasu-kazzulimu, ekiri mu Gibyoni.\n25 Awo\tabaana\tba Benyamini ne bakuntlaanira ku Abuneeri, ne bafuuka ekibiina kimu, ne bayimirira ku ntikko y'olusozi.\n26 Awo Abuneeri n'akoowoola Yowaabu n'ayogera nti Ekitala kirirya ennaku zonna? tomanyi nga walibaawo obubalagaze ku nkomerero ey'oluvannyuma?. kale olituusa wa obutalagira bantu kuddayo obutagoberera baganda baabwe?\n27 Yowaabu n'ayogera nti Katonda nga Wall omulamu, singa toyogedde, kale enkya abantu tebandiremye kugenda, so tebandigoberedde buli muntu muganda we.\n30 Awo\tYowaabu n'addayo ng'alese okugoberera Abuneeri: awo bwe yakuŋŋaanya abantu bonna, ku baddu ba Dawudi nga kubuzeeko abasajja kkumi na mwenda ne Asakeri.\n9 Katonda akole bw'atyo Abuneeri n'okukirawo, bwe sirikolera ddala Dawudi nga Mukama bwe\tyamulayirira;\n22 Awo, laba, abaddu ba Dawudi ne Yowaabu ne bakomawo okukwekweta, ne baleeta nabo omunyago omungi: naye Abuneeri teyali ne Dawudi e Kebbulooni; kubanga yali amusiudise, naye ng'agenze mirembe.\n32 Ne baziika Abuneeri e Kebbulooni: kabaka n'ayimusa eddoboozi lye n'akaaba ku ntaana ya Abuneeri; abantu bonne bakaaba amaziga.\n35 Abantu bonna ne bajja okuliisa Dawudi emmere obudde nga bukyali misana; naye Dawudi n'alayira ng'ayogera nti Katonda ankole bw'atyo n'okukirawo, bwe nnaakomba ku mmere oba ku kirala kyonna, okutuusa enjuba.lw'eneegwa.\n39 Nange leero ndi munafu newakubadde nga nfuluddwako amafuta okuba kabaka: n'abasajja bano batabani ba Zeruyiya bannyinze obukakanyavu: Mukama asasule akoze ekibi ng'obubi bwe bwe buli.\n6 Ne bajjayo wakati mu nnyumba ng'abaagala okukima eŋŋaano; ne bamufumita olubuto: Leka bu ne Baana muganda we ne bawona.\n12 Awo Dawudi n'alagira abalenzi be, ne babatta ne babasalako engalo n'ebigere ne bsbiwanika ku mabbali g'ekidiba e Kebbulooni. Naye ne batwala omutwe. gwa Isubosesi ne baguziika mu ntaana ya Abuneeri e Kebbulooni:\n11 Awo Kiramu kabaka w'e Ttuulo n'atumira Dawudi ababaka n'emivule n'ababazzi n'abazimbi b'amayinja; ne bazimbira Dawudi ennytimba.\n17 Awo Abafirisuuti bwe baawulira nga bamaze okumufukako Dawudi amafuta okuba kabaka wa Isiraeri, Abafirisuuti bonna ne bambuka okunoonya Dawudi; Dawudi\tn'akiwulira\tn'aserengeta\tmu mpuku.\n19 Awo Dawudi n'abuuza Mukama nti Nnyambuke en Abafirisuuti? on'obagabula mu mukono gwanSe? Mukama n agamba Dawudi nti Yambuka: kubanga siireme kugabula Bafirisuuti mu mukono gwo.\n20 Dawudi n'ajja e Baaluperazimu, Dawudi n'abakubira eyo; n'ayogera nti Mukama amenye abalabe bange, ng'amazzi bwe gamenya. Kyeyava atuuma ekifo ekyo erinnya lyakyo Baalupera\n25 Awo Dawudi n'akola bw'atyo nga Mukan'a bwe yamulagira; n'atta Abafirisuuti okuva e Geba okutuusa lwe yatuuka e Gezeri.\n2 Sawudi n'agolokoka n'agenda n'abantu bonna abaali naye, okuva e Baale Yuda okuggyayo, ssanduuko ya Katonda okugirinnyisa, eyitibwa Erinnya lyennyini, erinnya lya Mukama ow'eggye atuula ku bakerubi.\n3 Ne bateeka ssanduuko ya Katonda ku ggaali empya, ne bagiggya mu nnyumba ya Abinadaabu eyali ku lusozi: Uzza ne Akiyo, batabani ba Abinadaabu, ne bagoba eggaali empya\n11 Awo essanduuko ya Mukama n'emala emyezi esatu mu nnyumba ya Obededomu Omugitti: Mukama n'awa omukisa Obededomu n'enayumba ye yonna.\n12 Awo ne babuulira kabaka Dawudi nti Mukama awadde omukisa ennyumba ya Obededomu n'ebibye byonna olw'essanduuko ya Katonda. Dawudi n'agenda n'aggya essanduuko ya Katonda mu nnyumba ya Obededomu n'agirinnyisa mu kibuga kya Dawudi\tng'asanyuka.\n20 Awo Dawudi n'akomawo okusabira ab'omu nnyumba ye omukisa. Awo Mikali muwala wa Sawulo n'afuluma okusisinkana ne Dawudi n'ayogera nti Kahaka wa Isiraeri ng'abadde wa kitiibwa leero, eyeebikkulidde leero mu maaso g'abazaana b'abaddu be, ng'omu ku basajja abataliiko kye bagasa bwe yeebikkula nga talina nsonyi!\n6 kubanga sibeeranga mu nnyumba okuva ku lunaku Iwe nnaggya abaana ba Isiraeri mu Misiri, ne leero, naye natambuliranga mu weema ne mu nnyumba entimbe.\n9 era nabanga naawe buii gye wagendanga, era nzikirizza abalabe bo bonna mu maaso go; era ndikuwa erinnya ekkulu ng'erinnya bwe liri ery'aba kulu abali mu nsi.\n14 Nze ndiba kitaawe naye aliba mwana wange: bw'anaabanga ng'akoze ekitali kya butuukirivu, naamukangawulanga n'omuggo ogw'abantu n'enga ez'abaana b'abantu;\n18 Awo Dawudi kabaka n'alyoka ayingira n'atuula mu maaso ga Mukan.aa; n'ayogera nti Nze ani, ai Mukama Katonda, n'ennyumba yange kye ki, ggwe okuntuusa wano?\n22 Ky'obeeredde omukulu, ai Mukama Katonda: kubanga tewali akwenitana, so tewali Katonda wabula ggwe, nga byonna bwe biri bye twakawulira n'amatu gaffe.\n27 Kubanga ggwe, ai Mukama ow'eggye, Katonda wa Isiraeri, obikkulidde omuddu wo, ng'oyogera nti Ndikuzimbira ennyumba: omuddu wo kyavudde ayaŋŋanga okukusaba oku saba kuno.\n29 kale nno kkiriza okuwa omukisa ennyumba ey'omuddu wo, ebeerenga mu maaso go ennaku zonna: kubanga ggwe, ai Mukama Katonda, okyagedde: era ennyumba y'omuddu wo eweebwenga omukisa gwo ennaku zonna.\n10 awo Toyi n'atuma Yolaamu mutabani we eri kabaka Dawudi okumulamusa n'okumwebaza, kubanga alwanye ne Kadadezeri n'amukuba: kubanga Kadadezeri yalwanaga ne Toyi. Yolaamu n'aleeta wamu naye ebintu ebya ffeeza n'ebintu ebya zaabu n'ebintu eby'ebikomo:


Bukedde Online - Nabukeera afunye tikiti zâ€™ennyonyi\nNabukeera afunye tikiti zâ€™ennyonyi\nKaama katono naye kakulu!\nOmusuubuzi eyawambibwa mu Ndeeba poliisi y...\nAdded 14th December 2009\nNabukeera 17, agambibwa okwokebwa nnyina omuto e Masaka eyamulagira okwambala olugoye lwe yali ayiyeemu petulooli ate nâ€™amugamba okukoleeza tadooba era olwagikoleeza nâ€™olugoye ne lukwata omuliro nâ€™aggya nga February 6, 2006.\nÂ Ku Ssande akawungeezi, olukiiko olwatuuziddwa e Bbunga, a\nÂ Ku Ssande akawungeezi, olukiiko olwatuuziddwa e Bbunga, abamu ku baasonda ssente zâ€™okujjanjaba Nabukeera ne lusalawo nti omwana ono alina okutwalibwa mu ddwaaliro lya Shriners Hospital for the Children e Galveston mu Amerika ku ntandikwa yâ€™omwezi ogujja.\nOlukiiko lwetabiddwaamu Frank Gashumba, Innocent Alisaba, Solomon Kajura, Emma Ssebuggwaawo, Godfrey Majwega, Haji Swaibu Nkonge, Godfrey Kalema nâ€™abalala abaasazeewo bakozese obukadde 25 eziriwo okutwala Nabukeera mu ddwaaliro olwo basonde endala ngâ€™omwana bwâ€™ajjanjabwa.\nOlukiiko lwategeezeddwa bwe waliwo omugagga ataayagaddeÂ kwatuukirizibwa mannya eyawaddeyo tikiti zâ€™ennyonyi ssatu okuli eya Nabukeera, eya nnyina Sophia Nakandi nâ€™eyâ€™omuntu omulala Gashumba gwâ€™anaaba asiimye okubawerekera mu Amerika.\nOmugagga ono yâ€™omu ku baasooka okusondera Nabukeera ensimbi era ku mulundi ogwo yawaayo 500,000/- .\nKino kiddiridde obutakkaanya wakati wa Gashumba ne Nakandi nnyina wa Nabukeera.\nNakandi bwe yalabye ngâ€™omwana tatwalibwa kwe kuwandiikira Gashumba ebbaluwa ngâ€™amugamba basaze-emu ebyâ€™okumutwala okujjanjabwa, ssente ziweebwe Nakandi aguleko poloti azimbemu nâ€™ennyumba mwe banaabeera nâ€™omwana.\nGashumba abadde alabirira Nabukeera yasinzidde kwâ€™ekyo nâ€™agamba nti ebyâ€™okulabirira omwana abivuddemu era nâ€™obu-kadde 25 ezaasigalawo kwâ€™ezo obukadde 30 ezaasondebwa agenda kuziwa bakateyamba bâ€™e Katalamwa nâ€™abaana baÂ Sanyu Babies Home mu kifo kyâ€™okuziwa Nakandi.\nGashumba bwe yatuukiriddwa eggulo yagambye nti agenda kugondera ebyasaliddwaawo olukiiko olwatudde ku Ssande era nâ€™alaga essanyu nti oluvannyuma lwâ€™omugagga okubakakasa bwâ€™agenda okubawa tikiti zâ€™ennyonyi essatu, Nabukeera bagenda kumutwala alongoosebwe, ebibulako babisonde nga Nabukeera bwâ€™ajjanjabwa. Enteekateeka zâ€™okutwala Nabukeera nâ€™abaagala okuwaayo obuyambi biri ku mukutu www.aishanabukeera.ug\nYagambye nti ekisigaddeÂ kukola nteekateeka nâ€™omusawo eyateekebwawo eddwaaliro okulongoosa Nabukeera abawe ennaku zâ€™omwezi mwâ€™anaatandikira okumujjanjaba, kwâ€™ossa nâ€™okutegeka wâ€™anaasuulaÂ nâ€™ebyentambula zâ€™ennyonyi mwe banaagendera.


Parliament eragidde government esazeemu endagaano y’emmwanyi gyeyakola ne kampuni ya Vinci – ensimbi eziwe abasuubuzi bannansi bongere omutindo ku mmwanyi – CBS FM\nKyaddaaki alipoota ekwata ku mmwanyi eyavudde mukwekenenya endagaano government gyeyakola ne Vinci Coffee Company Ltd eya musiga nsimbi omukyala omu Italy Enrica Pineti, eyanjuddwa mu parliament ng’esemba endagaano eno esazibwemu.\nAbabaka bagikubaganyizaako ebirowoozo mu kiro.\nAlipoota eno esomeddwa ssentebbe w’akakiiko akavunaanyizibwa ku by’obusuubuzi Mwiine Mpaka, enokoddeyo ensobi ne vvulugu eyakolebwa mu kuteeka omukono ku ndagaano eno.\nAkakiiko kalambise nti endagaano eno esaanye\nesazibwemu mu bbanga lyamyezi esatu,okuva alipoota eno lwessomeddwa mu parliament.\nAlipoota eno ekinogaanyizza nti minister webyensimbi Matia Kasaija okwewa obuyinza okusonyiwa kampuni eno emisolo kyali kikyamu, era nga kimenya amateeka ,nti kubanga obuyinza buno bwa parliament.\nKanyonyodde nti okuwa kampuni Eno obuyinza okugula emmwaanyi nookugereka emiwendo gyazo nakyo kimenya amateeka g’eggwanga lino.\nAkakiiiko Kano era kalumiriza abakulu mu government eno okuli minister Matia Kasaija, Ssaabawolereza wa government Kiryowa Kiwanuka nabakulu mu kitongole ekivunanyizibwa ku bamusiga nsimbi, okulemererwa okukola emirimu gyabwe ,government neteeka omukono ku ndagaano efanaana bweti.\nAlipoota ekinogaanyiza nti kampuni eno eya Vinci okuweebwa contract ,tewaali kunonyereza kwonna kwakolebwa nti yalina obusobozi okukola omulimu guno.\nKasabye nti abakulu bonna abetaba mu kukola endagaano eno bakangavvulwe.\nAlipoota eraze nti kampuni ya Vinci coffee company ltd terina nsimbi ezokuzimba kampuni ekola kaawa, so ngeera terina bumanyirivu bwonna mu mulimu gwe mmwanyi.\nMu ngeri yeemu endagaano eno terina kiseera kyassalira kirambika ekkolero eryo weririn okumalirizibwa, n’ ebibonerezo singa kampuni ya VINCI eneremererwa okuzimba ekkolero.\nAbalimi bemmqanyi tebebuuzibwako nga endagaano eno ekolebwa, ekirinyirira eddembe lyabwe.\nAkakiiko kakizudde nti singa gavumenti egenda mu maaso ne ndagaano eno kijja kuba kizibu omuntu yenna oba kampuni endala okuweebwa license okusuubula emwaanyi.\nAbabaka basembye nti kampuni zakuno ezikola kaawa nazo ziweebwe omukisa, ate era governmenf ezikwatizeeko zenyigire mu kwongera omutindo ku mmwaanyi.\nEgiragidde nti bweba eyagala okukolagana ne musiga nsimbi ono erina okuddamu okuteseganya naye buto, nga egoberedde amateeka.\nOmubaka Mwiine Mpaka era Ssentebe w’akakiiko ka parliament akalondoola ebyobusuubuzi\nMu ngeri yeemu omubaka Mwine Mpaka atangazizza ku nsisinkano gyebalimu nga ababaka ku kakiiko kano ne president Museveni, nagamba nti president naye yabasaba endagaano eno eddemu yekenenyezebwe nti kuba ensobi nyingi ezaakolebwa.\nSipiika wa parliament Anita Among agambye nti ensonga ya president tesanidde kubuusibwa maaso, era nayo yakutunuulirwa.\nKyoka omubaka wa Budadiri west Nathan Nandala Mafabi agambye nti buli president Museven kyeyali asabye kirambikiddwa mu alipoota.\nOmubaka wa Bukomansimbi South Godfrey Kayemba Solo omu ku babaka abaakoze alipoota eno agambye nti bagala parliament eyise alipoota eno nga bweeri , ebyenfuna byabannansi ebiyimiriddewo ku mwaanyi bireme kulinnyirirwa mu nkola eyefaananyiriza ey’okuzannya zzaala.\nParliament emalirizza eragidde government endagaano esazibwemu yonna, olwo oluvannyuma lw’emyezi mukaaga ekomewo etegeeze parliament ebinaaba bituukiddwako.


Beti Kamya akwasizza Amongi ofiisi n’alabula...\nSSAABASAJJA KABAKA alagidde abazannyi mu mpaka z’amasaza ga Buganda bakozese ettutumu lye bafunye mu mpaka zino okutuusa obubaka ku nsonga enkulu ezigasiza awamu abantu naddala eby’obulamu omuli n’okulwayisa obulwadde bwa siriimu.\nBino abyogeredde ku kisaawe ky’e Bamunanika mu disitulikiti y’e Luweero mu ssaza ly’e Bulemeezi ku mukolo kwagabulidde Bannabulemeezi n’okubakulisa okuwangula ekikopo ky’amasaza ga Buganda 2019 bwe baakuba Busiro ggoolo 1-0.\nTukung'aanye wano olwa leero okuyozayoza n’okusanyukirako Bannabulemeezi olw’okuwaangula empaka z’omupiira ogw’amasaza ga Buganda ez’omwaka oguwedde\nTubeebaza olw’okubeera abawanguzi mu mupiira ogwali ogw’okuvuganya okw’amaanyi ennyo. Mu ngeri y’emu twebaza ekitongole ky’e Mmengo ekivunanyizibwa ku mizannyo olw’entegeka y’emipiira ennungi.\nTwebaza abazanyi,abakulembeze ba ttiimu,abakulembeze b’essaza, Bannabyabufuzi nabo bonna abakwatira ku ttiimu y’essaza.\nObuwanguzi bwe mwatuukako ffenna tubwenyumirizaamu era tusanyuka nnyo okulaba nga buli mwaka, omutindo gw’empaka zino gwe yongera bweyongezi.\nEmpaka zino tuzitunulira ng’erimu ku makubo ag’okwegatta okw’abantu baffe era ettutumu abazanyi lye bafuna tubasaba nti balikozese okutuusa obubaka ku nsonga enkulu ez’obulamu bwaffe omuli n’okulwanyisa obulwadde bwa siriimu mu bavubuka\nTuyozaayoza era amasaza gonna agabadde mu kuvuganya okw’empaka eza 2019.\nNjagala okwebaza bonna abatuletedde amakulu n’abo abatusanyusiza era tubagaaliza okujaguza okw’emirembe. Mwebale nnyo mwebalire ddala.\nMu kwogera kwe, Katikkiro wa Buganda Charles Peter Mayiga asabye abantu b’ekitundu kino okukuuma ettaka ly’Obwakabaka n’erya Kabaka erisangibwa mu kitundu kino kubanga balina omukisa nti Kabaka alina Olubiri mu kitundu kino n’olwekyo nga kibakakatako okukuuma Nnamunswa waabwe.\n“Omukolo guno gwakubeera n’amakulu nga ttimu esigadde n’amaanyi ne musobola okuddamu okuwangula ekikopo kino mpozzi nga mwagala Buddu ekibatwaleko,” Mayiga bwatyo bweyasomooza Bannabulemeezi okuddamu okuwangula ekikopo ky’amasaza omwaka guno.\nKu mukolo guno Kabaka akwasizza ab’e Bulemeezi, ekikopo ekiwunde obulungi ng’ekirabo ky’ekijjukizo olw’obuwanguzi buno, n'akwasa buli muzanyi n’abakungu ba ttiimu y’e Bulemeezi ejjinja ery’omuwendo okuli obubaka obumuyozayoza olw’obuwanguzi bwe baatusa ku ssaza ly’e Bulemeezi.\nYe Minisita w’emizannyo mu Buganda, Henry Ssekabembe Kiberu ategezezza ng’omukolo guno bwegwongedde amaanyi mu mpaka z’amasaza ng’era bakwongera okulaba nga zidda ku ddaala eddala.\nKkangaawo Ronald Mulondo nga yatwala essaza ly’e Bulemeezi yebazizza Kabaka Mutebi II olw’okutumbula eby’emizannyo mu Buganda ng’atambulira mu buufu bwa bakadde be nga kitaawe Ssekabaka Muteesa II ku kisaawe ky’e Bamunanika weyasambiranga omupiira era n'awera okukulemberamu essaza lino okweddiza ekikopo kino.\nSsentebe wa disitulikiti y’e Luweero Ronald Ndawula yeyabadde Ssentebe w’omukolo guno era yebazizza bonna mu kitundu kino nga bakulemberwamu Minisita w’ebyenjigiriza ebyawaggulu Dr. JC Muyingo era nga ye mubaka wa Bamunanika mu Palamenti, eyawaayo ensimbi ezisukka obukadde butaano olw’okubakwatirako omukolo guno.\nKu mulundi guno n’abavujjirizi ba ttiimu y’e Bulemeezi nga bakulembeddwamu Gen. Salim Saleh, Charles Nsereko ne mukyala we Rose Namayanja Nsereko n’abalala, Kabaka abakwasizza amayinja agabeebaza olw’obuwagizi era Nsereko ne yeyama okwongera okuwagira ttiimu.\nOmukolo gwetabiddwako Bannaddiini okuli Omusumba w’e Kasana- Luweero Paul Ssemwogerere,Omulabirizi w’e Luweero, Eridadi Nsubuga,Ababaka ba palamenti okuva mu bitundu ebikola Bulemeezi okuli Lilian Nakate,Abraham Byandala, Sarah Najjuma ne Edward Ssembatya owa Katikamu South n’abaami ba Kabaka ku mitendera emirala gyonna.


Poliisi ekutte 8 kubyekuusa ku ttemu e Masaka – Radio Simba – Ennene\nPoliisi ekutte 8 kubyekuusa ku ttemu e Masaka\nOmwogezi w’Ekitongole kya Uganda Police Force ekivunaanyizibwa ku kunoonyereza ku buzzi bw’emisango mu Ggwanga ekya CID, Charles Twiine avuddeyo nategeeza nga abebyokwerinda bwebakutte abantu 8 abateberezebwa okuba nga benyigira mu ttemu, okugezaako okubba wamu n’obubbi mu kibuga Masaka.\nAbamu kubakwatiddwa bazuuliddwa Kkamera za Poliisi enkettabikolwa era nabakwatibwa DPC w’e nsangi. Piki piki emu yeyazuuliddwa, bano bwebakunyiziddwa Poliisi 3 ku bbo bakirizza emisango era nebayamba ku Poliisi okunoonyereza ku balala.\nPoliisi egamba nti etandise omuyiggo gwoyo abadde agula Piki piki zino enzibe.\nBobi Wine alemeseddwa okuyingira mu Amerika\nOMUBAKA SSEWANYANA AWAMBIDDWA


Bukedde Online - Mbabaali acamudde ab'e Masaka mu mpaka za Pool\nMbabaali acamudde ab'e Masaka mu mpaka za Pool\nEkiggwo Ggumbya ekya Bukedde kiri Kyotera...\nMusaayimuto Henry Mbabaali mu Nyendo alaze nga bw’atawunyikamu mu kuzannya Pool mu bitundu bya Masaka n’emiriraano bw’awangudde empaka ezibumbujjidde ku bbaala ka Club Klein ku ludda e Kitovu n’awangula 100,000/- era ye yeesogga empaka ez’akamalirizo eza Nile Special National Open Pool Championships.\nHenry Mbabaali ng'akuba omupiira mu mpaka za Nile Special Open Pool ezaabadde e Masaka ku Club Klein mu Nyendo nga yawangudde Rashid Sebatta ku bugoba 5-2 Sept 2 2016 . (ekif:Silvano Kibuuka)\nMbabaali (20) era nga mukwasi wa ggoolo ya Nyendo FC agambye nti ayagala mmotoka ya Nile Special ey’omwaka guno era okutuuka ku buwanguzi, akubye Rashid Sebatta ng’ono makanika mu Nnakayiba ku bugoba 5-2 wadde nga bombi baayiseemu okuzannya ez’akamalirizo e Lugogo omwezi ogujja nga October 21.\nEkyazinze okucamula abawagizi be bazannyi bombi okukwatagana nate nga baatuuka ku fayinolo ya Idd Cup omwaka guno Mbalaali n’awangula.\n“Njagala mmotoka. E Lugogo njagala kuwangula oba okumalira mu bana abasooka,” Mbabaali bwe yategeezezza.\nWabula yasoose kutuuyanira ku luzannya lwa kwota bwe yavudde emabega akagoba 1-3 okukuba Glorius Senyonjo 4-3 ng’ono yabadde amusinza obumanyi mu Pool nga yaakazannya ez’akamalirizo e Lugogo enfunda bbiri.\nDenis Nyombi eyaakatuuka ku z’akamalirizo e Lugogo enfunda bbiri kata alemererwe bwe yakutte ekyokusatu nga yakubye Brian Mpoza ku bugoba 4-2.\nKu kwota ono yagyemu maneja wa kiraabu ya Klein Godfrey Mutindo ku bugoba 4-2.\nEnzannya za rigyoni zaakwongera okubumbujja ku nkomerero ya wiiki eno.


Bukedde Online - Owa booda omulala yeekumyeko omuliro\nOmugagga ataddewo bbiriyooni 37 okusuula T...\nOMUYIZI avudde mu mbeera ne yeekumako omuliro ku poliisi y’e Kireka oluvannyuma lw’abaserikale okumuwambako bodaboda ne bamusaba emitwalo 10.\nPoliisi y’e Kireka\nEmmanuel Kabanda 23, asoma ebyenfuna ku Nsamizi Techinical Insititute e Mpigi era nga mukugu mu bya kompyuta, yeekumyeko omuliro ku ssaawa ssatu ez'ekiro ekyakeesezza Mmande.\nAbadde mutuuze mu zooni ya Kireka C awali kkampuni eyitibwa Diamond Co-operation Graphics eya Mukulu, we Lasto Kabanda era nga wano w'abadde asinziira olumu n'agenda okunoonya ekyokulya ku bodaboda mukulu we gye yali yabawa okubayambako.\nJulius Kavuma, omu ku baabadde ku poliisi nga bino bigwawo, yagambye nti byatandise nga byakusaaga.\nYagambye nti abaserikale olwakutte pikipiki ye yatuuse ku poliisi n'ababeegayirirra okugimuddiza ne bamusaba emitwalo 10.\nKavuma annyonnyola nti omuvubuka yafukamidde wansi n'agamba omu ku baserikale nti: ssebo nninamu emitwalo ebiri gyokka ate giri wano ku ssimu kanziggyeyo zemba nkuwa, kyokka e n'amugoba.\nYagambye nti olwavudde eno, yazze ku mmeeza we bayingiriza emisango ne yeegayirira eyabadde ku kawunta, naye yamuzzeemu kukola kye bamugambye.\nYafunye omuntu gwakubira ng'amusaba ku ssente era kigambibwa nti yamuweerezza 30,000/-.\nYazzeeyo ew'omuserikale ne 50,000/-, wabula ne yeerema, n'amulagira ave ku poliisi. Wano we yaviiridde mu mbeera n'agenda agula amafuta n'adda ne yeekumako omuliro.\nGerald Mugerwa, atera okukanika pikipiki ya Kabanda yagambye nti yamutegeezezza nti: Bansabye emitwalo 10 naye bwe mmuwa etaano n'azigaana, ogenda kuwulira ekinaabeera ku poliisi kuba wayinza okuvaayo omuntu afudde olwa piki yange.\nOluvannyuma lw'akaseera katono yagenze okuddamu okutunula ku poliisi ng'alaba ekitangaala nga n'abantu bakuhhaanye. Kigambibwa nti bwe yeekumyeko omuliro yayagadde atwaliremu omuserikela ono, wabula n'amusukuma wabweru ye ne yeesibira mu ofiisi ye.\nKigambibwa nti abaamutaasizza baavudde ku bibanda bya mbaawo obusukka kkubo ne basumulula taapu y'amazzi eya poliisi ne bazikiza omuliro.


Bukedde Online - Maneja wa bbaasi Rwanda gw'ekutte alojja\nOw'e 70 aleppuka na gwa kubba bigezo\nOmusuubuzi Emmanuel Sebizuri\nRWANDA eyongedde obunkenke ku nsalo abebyokwerinda baayo bwe bakutte Munnayuganda omusuubuzi abadde agenzeeyo n'emusiba okumala ennaku oluvannyuma n'emusuula ku nsalo. Emmanuel Sebizuri maneja wa kkampuni ya bbaasi eya ‘Horizon Bus Company' akolera ku nsalo e Kyanika era nga musuubuzi akyusa ssente era ng'alina n'ekifo kya Mobile Money ku nsalo e Kyanika ye yakwatiddwa abeebyokwerinda bwe yabadde agenzeeyo okukima ssente za kkampuni eno.\nKigambibwa nti ab'e Rwanda baludde nga beekengera Bannayuganda okubeera mu lukwe lw'okuyamba ku bannansi ba Rwanda abatolokayo olw'embeera enzibu gye bayitamu ne baddukira e Uganda. Ab'e Rwanda bateebereza nti, waliwo akabinja ka Bannayuganda ababayambako okudduka omuli n'ababafunira tikiti za bbaasi ze beeyambisa okudduka.\nSebizuri yakwatiddwa ku Lwokusatu oluvannyuma lw'abeebyokwerinda e Rwanda okukwata omukazi omusuubuzi gw'abadde akolagana naye e Rwanda. Ensonda zaategeezezza nti abaserikale b'e Rwanda baakutte omusuubuzi eyategeerekeseeko erya Hajati Sauda akolera e Kidaho kkilommita 10 okuva ku nsalo e Rwanda mu disitulikiti y'e Musanze okumpi n'olusozi lw'e Muhabura.\nOmukyala ono naye alina ekifo kya 'Mobile Money' e Rwanda ne bamukaka okukubira Sebizuri anone ssente ze eziwera obukadde butaano n'emitwalo 20 eza Uganda. Sauda naye akolera kkampuni ya bbaasi za Jaguar ng'asaza lisiiti, akyusa ssente era alina 'Mobile Money'.\nWabula Sebizuri bwe yagenzeeyo, abaserikale abaabadde baliimisa omukazi yabadde yaakazimukwasa ne bamuvumbagira ne bamutwala ku poliisi y'e Rugarama gye baamugye ne bamuvuga okumutwala ku kitebe kya poliisi e Kigali gy'abadde yaggalirwa mu kaduukulu.\nWabula kino kyaleeseewo akasattiro mu kitundu era abehhanda n'abasuubuzi mu kitundu kino beekubidde enduulu eri abatwala ebyokwerinda okwabadde omubaka wa Gavumenti Capt. Peter Mugisha ne poliisi abaatandikiddewo okukola ku nsonga z'okumuyimbula. Kigambibwa nti Capt. Mugisha yatemezza ku kitebe kya Uganda e Rwanda okuyambako mukulondoola ensonga za Munnayuganda eyakwatiddwa.\nManeja wa Horizon, Lionel Muhangi, mutabani w'omugenzi Charles Muhangi eyali nnannyini bbaasi za Horizon yategeezezza nti, yafunye amawulire g'okukwata omuntu we era n'asindikayo omu ku bakozi ayitibwa Derrick alondoole ensonga eno\n. Mukyala wa Sebizuri ayitibwa Flavia Nyirarucaba yagambye nti, yasembye okumuwuliza ku Lwokusatu bwe yategeezezza nti, waliwo eyamuyise anone ssente ze e Rwanda kyokka teyazzeemu kumuwuliza. Wabula mutabani we ayitibwa Tony Sebizuri eyaakamaliriza emisomo gye mu yunivasite y'e Kyambogo yategeezezza nti, bwe yafunye amawulire g'okukwatibwa kwa kitaawe kwe kugenda e Kyanika okwegatta ku muyiggo.\nWabula yagambye nti ku Lwokutaano akawungeezi baafunye essimu okuva ewa kitaawe ng'abategeeza nga bwe baabadde bamuyimbudde okuva mu kaduukulu era nga bamuleeta ku nsalo e Kyanika. Yagambye nti abooluganda ne mikwano gye baakuhhaanidde ku nsalo mu kujaganya okwamaanyi wabula kigambibwa nti, abaserikale olwalengedde abantu abangi ne bamuzzaaayo. Oluvannyuma beekwasizza nti ensalo y'e Kyanika eggalwawo ssaawa 3:00 ez'ekiro ne bamuzzaayo, olwo ne bamuvuga okumutwala ku nsalo y'e Katuna.\nSEBIZURI AYOGEDDE Ku Lwomukaaga bwabadde busasaana, kabangali ya poliisi eyabaddeko abaserikale n'endala ezaabadde zivaako emabega zaatusizza Sebizuri ku nsalo e Katuna ewataabadde bamulindiridde ne bamusuula awo n'ayingira mu Uganda. Yagambye nti yasoose kweraliikirira kyokka olwamutuusizza ku nsalo ne bamuteeka awo n'ayingira mu Uganda n'alyokka assa ekikkowe.\nSebizuri yattottodde nti abasajja baamukutte oluvannyuma lw'okusisinkana omukazi ne bamuggyako ne ssente ze yabadde amuwadde ne bamutwala e Rubanda gye baamugye mu kiro ne bamutwala ku kitebe kya poliisi e Kigali. Yagambye nti okumala ennaku babadde bamwetayirira nga bamusoya kajjojijjoji w'ebibuuzo ku kiki ky'amanyi ku balumbaganyi abatawaanya eggwanga lya Rwanda ne ku ky'okukusa Abanyarwanda abadduka mu nsi yaabwe. "Abasajja bakira mbagamba nti kimu nti nze ndi wa byantambula era omulimu gwange kusaabaza bantu era ebyokwerinda sirina kye mbimanyiiko era bakira babimbuuza nga mbategeeza nti, sibimanyi," Sebizuri bwe yagambye.\nYagambye nti baabadde bamuteebereza okubaako enkolagana ey'omunda ne Muky. Sauda wabula n'agamba nti, tebaamutulugunyizza era bwe baatuuse okumuyimbula ne bamuddiza ssente ze zonna.\nYagambye nti Muky. Sauda era baabadde bamuteebereza okuba ng'aliko bannansi baafunira paasipoota okutoloka era baagala okumanya oba tikiti za bbaasi waliwo z'agabira Abanyarwanda abadduka kyokka byonna n'abyegaana. Abatuuze mu kitundu kino bali ku bwerinde olw'abatwala ebyokwerinda e Rwanda okwongera okukambuwala nga bagezaako okuyigga buli gwe bateebereza.\nGyebuvuddeko Meeya wa Katuna, Nelson Baba Nshangabaseija yategeeza nti abaserikale b'e Rwanda baatandise n'okuyingira mu Uganda n'emmundu ne bakwata abantu be bateebereza okubaako kye bamanyi ku byekuusa ku byokwerinda. Yategeeza nti waliwo omusuubuzi gwe baakuba amasasi munaana kyokka n'asimattuka bwe yadduka n'afuna obuyambi.\nEmabegako ab'e Rwanda baasanga abakazi basatu Bannayuganda abaali balima ne babakwata kyokka ne babayimbula.\nENSBIBUKO Y'OBUTAKAANYA BWA UGANDA NE RWANDA\nRwanda yaggala ensalo yaayo nga February 27 n'egaana ebyamaguzi bya Uganda ebisinga okutwalibwayo. Yagaana ne bannansi baayo okujja mu Uganda ng'egamba nti bwe batuuka wano batulugulunyizibwa n'okusibwa mu makomera eddembe lyabwe ne lityoboolebwa. Kyokka yagamba nti Bannayuganda abaagala okugenda e Rwanda n'abaliyo terina ky'egenda kubakola era ddembe okubeerayo.\nRwanda erumiriza nti Uganda erina abagiyeekera b'esirikidde era nti, ekotoggera ebyenfuna byayo ng'essa obukwakkuliizo ku byamaguzi byayo ebiva e Mombasa ebiyitira wano okutwalibwa e Kigali.\nGye buvuddeko omujaasi wa Rwanda yasala ensalo n'ajja ku ttaka lya Uganda n'attirako abantu babiri okwali Munnayuganda n'ow'e Rwanda gwe yalumiriza nti yali akukusa ebyamaguzi.\nUganda gy'eyita mu minisita w'ensonga z'ebweru Sam Kuteesa yafulumya ekiwandiiko nga yeegaana ebyogerwa Rwanda era minisitule y'emu n'efulumya n'ekirala nga yeemulugunyiza Rwanda olw'enneeyisa eringa esoomooza.\nEbyo nga biri awo bannamatteeka b'Abanyarwnda abasibirwa mu Uganda balumirizza nti eddembe ly'abantu baabwe lityoboolwa. Bannamatteeka Gawaya Tegulle ne Aboneka Michael abeegattiddwaako Ssaabawandiisi w'ekibiina ekigatta bannamatteeka mu Uganda ekya ‘Uganda Law Society' Francis Harimwomugasho baategeezezza bannamawulire nti, bannansi ba Rwanda nga 100 bali mu mikono gy'ekitongole ky'amagye ga Uganda ekikola ku kuketta ekya CMI gye baasibwako emisango egitali gimu. Bannamateeka bano baagambye nti ekiseera kituuse amawanga amalala gayingire mu nsonga eno.\nMinisita Kuteesa yafulumya ekiwandiiko nga May 17 ng'agamba abantu b'e Rwanda abajja mu Uganda balina okukuuma amateeka n'agamba nti, omuntu yenna anaagamenya ajja kutwalibwa mu mbuga. Kyokka bannamatteeka bagamba nti abakwatibwa ne batatwalibwa mu kkooti, kkooti ne bwe ziragira baleetebwe ebiragiro tebissibwa mu nkola\nRWANDA eyongedde obunkenke ku nsalo abebyokwerinda baayo bwe bakutte Munnayuganda omusuubuzi abadde agenzeeyo n’emusiba okumala ennaku oluvannyuma n’emusuula ku nsalo. Emmanuel Sebizuri maneja wa kkampuni ya bbaasi eya ‘Horizon Bus Company’ akolera ku nsalo e Kyanika era nga musuubuzi akyusa ssente era ng’alina n’ekifo kya Mobile Money ku nsalo e Kyanika ye yakwatiddwa abeebyokwerinda bwe yabadde agenzeeyo okukima ssente za kkampuni eno. Kigambibwa nti ab’e Rwanda baludde nga beekengera Bannayuganda okubeera mu lukwe lw’okuyamba ku bannansi ba Rwanda abatolokayo olw’embeera enzibu gye bayitamu ne baddukira e Uganda. Ab’e Rwanda bateebereza nti, waliwo akabinja ka Bannayuganda ababayambako okudduka omuli n’ababafunira tikiti za bbaasi ze beeyambisa okudduka. Sebizuri yakwatiddwa ku Lwokusatu oluvannyuma lw’abeebyokwerinda e Rwanda okukwata omukazi omusuubuzi gw'abadde akolagana naye e Rwanda. Ensonda zaategeezezza nti abaserikale b’e Rwanda baakutte omusuubuzi eyategeerekeseeko erya Hajati Sauda akolera e Kidaho kkilommita 10 okuva ku nsalo e Rwanda mu disitulikiti y’e Musanze okumpi n’olusozi lw’e Muhabura. Omukyala ono naye alina ekifo kya 'Mobile Money' e Rwanda ne bamukaka okukubira Sebizuri anone ssente ze eziwera obukadde butaano n’emitwalo 20 eza Uganda. Sauda naye akolera kkampuni ya bbaasi za Jaguar ng’asaza lisiiti, akyusa ssente era alina 'Mobile Money'. Wabula Sebizuri bwe yagenzeeyo, abaserikale abaabadde baliimisa omukazi yabadde yaakazimukwasa ne bamuvumbagira ne bamutwala ku poliisi y’e Rugarama gye baamugye ne bamuvuga okumutwala ku kitebe kya poliisi e Kigali gy'abadde yaggalirwa mu kaduukulu. Wabula kino kyaleeseewo akasattiro mu kitundu era abehhanda n’abasuubuzi mu kitundu kino beekubidde enduulu eri abatwala ebyokwerinda okwabadde omubaka wa Gavumenti Capt. Peter Mugisha ne poliisi abaatandikiddewo okukola ku nsonga z’okumuyimbula. Kigambibwa nti Capt. Mugisha yatemezza ku kitebe kya Uganda e Rwanda okuyambako mukulondoola ensonga za Munnayuganda eyakwatiddwa. Maneja wa Horizon, Lionel Muhangi, mutabani w’omugenzi Charles Muhangi eyali nnannyini bbaasi za Horizon yategeezezza nti, yafunye amawulire g’okukwata omuntu we era n'asindikayo omu ku bakozi ayitibwa Derrick alondoole ensonga eno. Mukyala wa Sebizuri ayitibwa Flavia Nyirarucaba yagambye nti, yasembye okumuwuliza ku Lwokusatu bwe yategeezezza nti, waliwo eyamuyise anone ssente ze e Rwanda kyokka teyazzeemu kumuwuliza. Wabula mutabani we ayitibwa Tony Sebizuri eyaakamaliriza emisomo gye mu yunivasite y’e Kyambogo yategeezezza nti, bwe yafunye amawulire g’okukwatibwa kwa kitaawe kwe kugenda e Kyanika okwegatta ku muyiggo. Wabula yagambye nti ku Lwokutaano akawungeezi baafunye essimu okuva ewa kitaawe ng’abategeeza nga bwe baabadde bamuyimbudde okuva mu kaduukulu era nga bamuleeta ku nsalo e Kyanika. Yagambye nti abooluganda ne mikwano gye baakuhhaanidde ku nsalo mu kujaganya okwamaanyi wabula kigambibwa nti, abaserikale olwalengedde abantu abangi ne bamuzzaaayo. Oluvannyuma beekwasizza nti ensalo y’e Kyanika eggalwawo ssaawa 3:00 ez’ekiro ne bamuzzaayo, olwo ne bamuvuga okumutwala ku nsalo y’e Katuna. SEBIZURI AYOGEDDE Ku Lwomukaaga bwabadde busasaana, kabangali ya poliisi eyabaddeko abaserikale n’endala ezaabadde zivaako emabega zaatusizza Sebizuri ku nsalo e Katuna ewataabadde bamulindiridde ne bamusuula awo n'ayingira mu Uganda. Yagambye nti yasoose kweraliikirira kyokka olwamutuusizza ku nsalo ne bamuteeka awo n'ayingira mu Uganda n'alyokka assa ekikkowe. Sebizuri yattottodde nti abasajja baamukutte oluvannyuma lw’okusisinkana omukazi ne bamuggyako ne ssente ze yabadde amuwadde ne bamutwala e Rubanda gye baamugye mu kiro ne bamutwala ku kitebe kya poliisi e Kigali. Yagambye nti okumala ennaku babadde bamwetayirira nga bamusoya kajjojijjoji w’ebibuuzo ku kiki ky'amanyi ku balumbaganyi abatawaanya eggwanga lya Rwanda ne ku ky'okukusa Abanyarwanda abadduka mu nsi yaabwe. “Abasajja bakira mbagamba nti kimu nti nze ndi wa byantambula era omulimu gwange kusaabaza bantu era ebyokwerinda sirina kye mbimanyiiko era bakira babimbuuza nga mbategeeza nti, sibimanyi,” Sebizuri bwe yagambye. Yagambye nti baabadde bamuteebereza okubaako enkolagana ey'omunda ne Muky. Sauda wabula n’agamba nti, tebaamutulugunyizza era bwe baatuuse okumuyimbula ne bamuddiza ssente ze zonna. Yagambye nti Muky. Sauda era baabadde bamuteebereza okuba ng’aliko bannansi baafunira paasipoota okutoloka era baagala okumanya oba tikiti za bbaasi waliwo z'agabira Abanyarwanda abadduka kyokka byonna n’abyegaana. Abatuuze mu kitundu kino bali ku bwerinde olw’abatwala ebyokwerinda e Rwanda okwongera okukambuwala nga bagezaako okuyigga buli gwe bateebereza. Gyebuvuddeko Meeya wa Katuna, Nelson Baba Nshangabaseija yategeeza nti abaserikale b’e Rwanda baatandise n’okuyingira mu Uganda n’emmundu ne bakwata abantu be bateebereza okubaako kye bamanyi ku byekuusa ku byokwerinda. Yategeeza nti waliwo omusuubuzi gwe baakuba amasasi munaana kyokka n’asimattuka bwe yadduka n'afuna obuyambi. Emabegako ab’e Rwanda baasanga abakazi basatu Bannayuganda abaali balima ne babakwata kyokka ne babayimbula. ENSBIBUKO Y’OBUTAKAANYA BWA UGANDA NE RWANDA Rwanda yaggala ensalo yaayo nga February 27 n’egaana ebyamaguzi bya Uganda ebisinga okutwalibwayo. Yagaana ne bannansi baayo okujja mu Uganda ng’egamba nti bwe batuuka wano batulugulunyizibwa n’okusibwa mu makomera eddembe lyabwe ne lityoboolebwa. Kyokka yagamba nti Bannayuganda abaagala okugenda e Rwanda n’abaliyo terina ky’egenda kubakola era ddembe okubeerayo. Rwanda erumiriza nti Uganda erina abagiyeekera b'esirikidde era nti, ekotoggera ebyenfuna byayo ng’essa obukwakkuliizo ku byamaguzi byayo ebiva e Mombasa ebiyitira wano okutwalibwa e Kigali. Gye buvuddeko omujaasi wa Rwanda yasala ensalo n’ajja ku ttaka lya Uganda n’attirako abantu babiri okwali Munnayuganda n’ow’e Rwanda gwe yalumiriza nti yali akukusa ebyamaguzi. Uganda gy’eyita mu minisita w’ensonga z’ebweru Sam Kuteesa yafulumya ekiwandiiko nga yeegaana ebyogerwa Rwanda era minisitule y’emu n’efulumya n’ekirala nga yeemulugunyiza Rwanda olw’enneeyisa eringa esoomooza. Ebyo nga biri awo bannamatteeka b’Abanyarwnda abasibirwa mu Uganda balumirizza nti eddembe ly’abantu baabwe lityoboolwa. Bannamatteeka Gawaya Tegulle ne Aboneka Michael abeegattiddwaako Ssaabawandiisi w’ekibiina ekigatta bannamatteeka mu Uganda ekya ‘Uganda Law Society’ Francis Harimwomugasho baategeezezza bannamawulire nti, bannansi ba Rwanda nga 100 bali mu mikono gy’ekitongole ky’amagye ga Uganda ekikola ku kuketta ekya CMI gye baasibwako emisango egitali gimu. Bannamateeka bano baagambye nti ekiseera kituuse amawanga amalala gayingire mu nsonga eno. Minisita Kuteesa yafulumya ekiwandiiko nga May 17 ng’agamba abantu b’e Rwanda abajja mu Uganda balina okukuuma amateeka n’agamba nti, omuntu yenna anaagamenya ajja kutwalibwa mu mbuga. Kyokka bannamatteeka bagamba nti abakwatibwa ne batatwalibwa mu kkooti, kkooti ne bwe ziragira baleetebwe ebiragiro tebissibwa mu nkola\nCapt. Peter Mugisha\nHorizon, Lionel Muhangi,\nAbadde afera Maama Fiina obuwumbi bamuyodde


Bukedde Online - Abakuumi ba Kayihura nabo baboogezza ebyama kw'abadde mukama waabwe\nAbakuumi ba Kayihura nabo baboogezza ebyama kw'abadde mukama waabwe\nKayihura (ku ddyo) ne Kayira (ku kkono) eyali omukuumi we.\nABAKUUMI ba Gen. Kale Kayihura abaayitiddwa ku kitebe ky’ekitongole ky’amagye ekikessi baboogezza ebyama bye bamanyi ku mukama waabwe ne balaga engeri gye yatambulangamu n’abantu be yasisinkananga.\nBababuuzizza bannyonnyole ku lukiiko olugambibwa okuba nti lwatuula ku bbaala ya Kati Kati nga Kaweesi tannattibwa. Mood Kayira eyali musajja we ow’oku lusegere baamubuuzizza annyonnyole ku bantu mukama we be yamulagiranga okutwalira ssente era ssente zino zaali nga zaaki?\nOlwamalirizza okubabuuza bino n’ebirala ne babaggalira! Abaserikale abeeyanjudde ku CMI abamu yali yabakyusa, abalala be babadde bakyamukuuma, kuliko abaserikale ba poliisi ekuuma abakungu, VIPPU, abakolera wansi w’ekitongole kya Counter Terrorism n’ab’ekitongole kya Police Presidential Guard (PPG).\nWe baamugobera mu poliisi, Kayihura yali yakyusa abaserikale abamukuuma, aba VIPPU yali abagobye ng’afunye aba PPG abakuuma Katikkiro wa Uganda, muk’omukulembeze n’omumyuka w’omukulembeze w’eggwanga nga bayambibwako Special Forces Command (SFC).\nOkusinziira ku nsonda mu Counter Terrorism, Kayihura yali yasigaza abaserikale ba poliisi babiri bokka ng’omu ye Mood Kayira eyeeyanjudde ku CMI n’omulala amannya Bukedde gaatasobodde kufuna, abalala yali yabaggya mu PPG.\nBwe yabafuna okumukuuma, yabalagira baweebwe yunifoomu za CT enzirugavu n’emmundu zaabwe ez’ebibomboola ze baava nazo mu PPG n’abalagira bazikyuse.\nBino byonna, byaliwo nga waakayita wiiki bbiri zokka nga Kaweesi amaze okutemulwa. Kinajjukirwa nti, Kayihura mu kiseera kye kimu, yagoba abantu mukaaga okuva mu ofiisi ye n’abasindika okuweereza poliisi mu bifo ebirala emirimu mu ofiisi Abakuumi ba Kayihura baboogezza ye n’agikwasa abalala.\nMu bantu Kayihura be yagoba mu ofiisi ye kuliko; eyali omuyambi we Jonathan Baroza ono ekifo kye yakiteekamu CP Abraham Sagal, Isaiah Igumira, David Sembera, Ambrose Rwanyonga, Immaculate Musimenta ne Emmanuel Ochamringa eyali akulira ebyokwerinda.\nAbaserikale abeeyanjudde ku CMI baabakunyizza ku ngeri gye baali bakolamu emirimu gya mukama waabwe n’entambula ze. Okusinziira ku nsonda mu CMI, baababuuzizza okunnyonnyola ebyaliwo ku Lwokutaano nga March 17, 2017 olunaku Kaweesi lwe yatemulwa.\nKayihura ye yasooka okubuuzibwa engeri gye yafunamu amawulire g’okufa kwa Kaweesi, eyagamuwa n’ekitundu we yali mu kiseera ekyo.\nBaagattako n’ekibuuzo annyonnyole abantu oba omuntu gwe yali naye we yafunira amawulire g’okuttibwa kwa Kaweesi.\nKigambibwa nti, waayita eddakiika ntono nnyo Kayihura n’atuuka mu kifo we battira Kaweesi, aba CMI beetaaga okumanya yasobola atya okukozesa obwangu okutuuka e Kulambiro.\nBaddereeva basatu, eyali avuga mmotoka ya Kayihura n’ezabakuumi be zombi, buli omu yabuuziddwa obuwanvu obuli wakati w’ekitebe kya poliisi e Naggulu ne Kulambiro ew’omugenzi Kaweesi n’eddakiika ze basobola okuvugirawo.\n“Baatuwadde obudde bwa njawulo bwe sisobola kukubuulira naye buli omu yatugambye kikye.” Ensonda bwe zaategeezezza.\nBaabuuzizza n’ekifo we baasimbula okugenda e Kulambiro nga Kaweesi amaze okutemulwa. Bano era baabuuziddwa n’ebintu ebirala omuli entambula z’eyali mukama waabwe n’abantu be yasisinkananga, n’ebifo we yabasisinkananga.\nN’abaserikale ba PPG, nabo beeyanjudde ne babuuzibwa wabula bano ebyabwe byabadde bitono engeri gye baakolera omukulu akaseera akatono.\nKayihura yakwatibwa kati wiiki nnamba eyiseewo. Baamuggya ku faamu ye ku kyalo Katebe mu ggombolola y’e Kashagama e Lyantonde ne bamuggalira mu kaduukulu k’amagye e Makindye.\nOkuva lwe yakwatibwa, yagaana okukola sitatimenti wadde bamwokya kajogijogi w’ebibuuzo ku nsonga omuli eby’okutemula Kaweesi, Joan Kagezi, Mohammad Kiggundu, Bamaseeka, ebijambiya by’e Masaka, n’eggwanga lyonna, okutemula omugagga Wilberforce Wamala, ettemu ly’abakazi e Nansana ne Katabi. Bino byonna byaliwo mu kiseera nga Kayihura ye muduumizi wa poliisi era alina okunnyonnyola byatuukawo bitya n’atasobola kubisalira magezi.


Bukedde Online - Okusomooza Nkoyoyo kw’ayiseemu n'entalo z'alwanye\nOmukululo Dr. Livingstone Nkoyoyo gw'alese...\nBazudde boofiisa abakolagana n'abeebijambiya...\nAdded 8th January 2018\nDR. NKOYOYO alwanye entalo z’omubiri n’omwoyo okuva nga mwawule. Kyokka ezisinze amaanyi azirwanye afuuse Ssaabalabirizi wakati wa 1995 – 2004. Katonda amusobozesezza okuyita mu mbeera zonna.\nDr. Nkoyoyo ng’akomyewo okuva e Bungereza okujjanjabibwa.\nOLUTALO LW’OBULABIRIZI BWA BUSOGA\nEyali Omulabirizi wa Busoga, Cyprian Bamwoze yalemwa okukkaanya n’Abakrisitaayo abeemulugunya nti yali abanyigiriza. Ekkanisa yeetemamu ebiwayi bibiri, abawakanya Bamwoze n’abamuwagira.\nAbamuwakanya baayagala okwekutula ku Busoga ne balonda omwawule Lubogo abakulembere. Baagoba Bamwoze mu Lutikko e Bugembe era yamala emyaka ena nga talinnyayo.\nOlukiiko lw’Abalabirizi lwatuula nga lukubirizibwa Nkoyoyo ne lusalawo okuteekawo embeera y’okutegeeragana n’okukkaanya. Baasalawo Bamwoze agende mu luwummula okumala omwaka mulamba olwo Nkoyoyo n’asigala nga y’alabirira Obulabirizi bwa Busoga.\nYasobola okuzza embeera mu nteeko okutuusa Bamwoze lwe yawummula n’asikirwa Omulabirizi Michael Kyomya.\nBATEGA OMULABIRIZI W’E MUHABURA EMPISO\nMu 2001 olukiiko lw’Abalabirizi lwalonda Rev. Can. David Sebuhinja ng’Omulabirizi wa Muhabura omuggya.\nOmukubiriza w’Abakrisitaayo Philemon Mateke yakwatagana Abakrisitaayo ne bamusimbira ekkuuli. Olumu Abakristaayo baatega Omulabirizi empiso mu ntebe mw’atuula.\nNkoyoyo bwe yagenda okubatabaganya, baggyayo emiggo ne bakubagana ng’alaba. Naye baamwegezaamu n’agwa kkava wansi w’emmeeza!! Yatuuka kuwummula mu 2004 ng’embeera teteredde.\nSsaabalabirizi Henry Luke Orombi eyaddira Nkoyoyo mu bigere, yasitula Abalabirizi ne bagenda e Muhabura ne bayita Omulabirizi Shalita eyali yawummula kyokka ng’akyalina ebintu by’ekkanisa ne bamusaba abizze.\nKyasalibwawo Sebuhinja atuuzibwe ng’Omulabirizi ku mukolo gwe gumu kwe baatuuliza Omulabirizi Rev. Daniel Gimadu owa North Mbale nga December 10, 2006.\nKyokka Sebuhinja baleme kumutuma mu Bulabirizi era e Muhabura ne balonderayo Rt. Rev Cranmer Mugisha n’atuuzibwa mu August 2007.\nBAMUYITA MU KKOOTI\nNg’awummudde, kkooti Enkulu yamulagira yeeyanjule mu kkooti olw’omwana omulenzi eyali agambibwa okufiira mu kidiba ng’awuga mu kifo kya Nkoyoyo ekya Rest Gardens e Bweyogerere. Omusango gwawaabibwa Umaru Mazinga ne Suzan Nantogo bazadde b’omwana Hassan Nantegolola eyafa.\nMu 2014, kkooti Enkulu yalagira Nkoyoyo yeeyanjule oluvannyuma lwa Dr. Fedrick Njuki eyali akolera mu Amerika, okwekubira enduulu ng’alumiriza Nkoyoyo okwekobaana ne baganda be (Njuki) ne batunda ettaka kitaawe Erik Kibuye Ganja Njuki (omugenzi) lye yabawa e Wakiso.\nNkoyoyo ye yali omukuza Dr. Njuki yali awaabye emisango ebiri ogumu mu November 13, 2014 n’omulala mu March 31, 2015 ng’asaba kkooti eragire balimuddize. Nkoyoyo emisango yagyegaana. Oluvannyuma akulira abawaabi ba Gavumenti yawabula okuggyayo omusango mu kkooti.\nOKUZIMBA CHURCH HOUSE\nChurch House ku Kampala Road, yali etutte ebbanga ddene ng’eremye. Nkoyoyo bwe yajja mu 1995 n’akunga Abakristaayo okusonda ssente z’okugizimba n’atema evvuunike naye omulimu ne gwesiba era n’awummula nga teguwedde.\nSsabalabirizi Orombi naye teyagumaliriza okutuusa Stanley Ntagali bwe yajja n’assaamu amaanyi era ekizimbe banaatera okukiggyako engalo.\nOKUZIMBA ENNYUMBA YA SSAABALABIRIZI\nNkoyoyo bwe yafuuka Omulabirizi w’e Mukono, yazimba ennyumba nnene. Abagenyi be bonna ne famire ye nga babeera omwo. Kale yafuna okusomoozebwa bwe yafuuka Ssaabalabirizi n’agenda e Namirembe ng’eriyo ennyumba ntono nnyo (eyenkana eddiiro ly’e Mukono) ate nga nkadde. Yakunga Abakrisitaayo n’azimba ennyumba ennene eya kalina egya mu kitiibwa kya Ssaabalabirizi.\nYUNIVASITE Y’E MUKONO\nBwe yali Omulabirizi w’e Mukono yalina ekirowoozo ekkanisa ya Uganda okufuna yunivasite okuyamba abaweereza okweyongerako okusoma bafune diguli. Mu kiseera ekyo amatendekero g’abaawule gaali gagaba satifikeeti ne dipulooma.\nBwe yalya Obwassaabalabirizi n’ayisaamu ekiteeso ekisuumusa ettendekero ly’abaawule e Mukono okufuuka yunivasite kati eyitibwa Uganda Christian University (UCU).\nEBYAMAGERO KATONDA BY’AMUKOLEDDE\n1 Yava mu ssomero nga muto (yasoma kitono). Yayingira galagi okuyiga okukanika ate gye yava okuddayo okusoma obwawule n’alinnya amadaala okufuuka Ssaabalabirizi n’afuna n’ekitiibwa kya Dokita.\n2 Ekiseera ky’obulamu bwe ekisembyeyo afunye okusomoozebwa kw’obulwadde n’atuuka okutwalibwa e Bungereza okumulongoosa kookolo w’emimiro. Baamulongoosa n’akomawo nga mulamu.\n3. Yali alondeddwa okukulembera omulimu gw’okukulaakulanya olubiri lw’e Mmengo kyokka n’afuna okusomoozebwa ng’ebiwayi eby’enjawulo birina engeri gye byagala omulimu gukolebwe ate nga buli abavaayo okwogera bagamba nti be bannannyini Lubiri.\n4 Mu 1969 we yafunira obudinkoni, kitaawe Erisa Wamala Nkoyoyo yali mulwadde muyi era omukolo guno ogwali ku kiggwa ky’abajulizi e Namugongo w’agenda okuziikibwa, kitaawe yagwetabako nga muyi.\n5 Olwamala okufuna obudinkoni ne bamutuma okuweereza e Kasubi, yasulanga mu nnyumba ya budongo nga bagiseresezza ssubi. Ennaku eyasooka yonna yamuggwaako nga bamulonze okubeera Ssaabalabirizi mu 1995.\nN’okuzimba Namugongo tebibadde byangu. Afunye obuwagizi butono okuva mu makanisa, kyokka n’akozesa okusinga mikwano gye okuli Pulezidenti Museveni okunoonya ensimbi olw’omulimu ogwo.\nSsaabalabirizi Nkoyoyo yasooka kubeera makanika


MIKWANO gyaffe be bantu be twagala okwogera nabo n’okubeera nabo. Naye kikulu nnyo okuba n’emikwano emirungi. Olowooza ani yandibadde mukwano gwaffe asingayo okuba omulungi?— Yee, Yakuwa Katonda.\nDdala tusobola okubeera mikwano gya Katonda?— Bayibuli egamba nti Ibulayimu, omusajja eyaliwo edda ennyo, yali “mukwano gwa Yakuwa.” (Yakobo 2:23) Omanyi lwaki yali mukwano gwe?— Bayibuli egamba nti Ibulayimu yagonderanga Katonda. Yamugonderanga wadde nga kye yalinga amugambye kyabanga kizibu okukola. N’olwekyo, okusobola okubeera mikwano gya Yakuwa, tulina okukola ebyo ebimusanyusa, nga Ibulayimu bwe yakola era ng’Omuyigiriza Omukulu bulijjo bw’akola.—Olubereberye 22:1-14; Yokaana 8:28, 29; Abebbulaniya 11:8, 17-19.\nLwaki Ibulayimu yali “mukwano gwa Yakuwa”?\nYesu yagamba abatume be nti: “Bwe mukwata bye mbalagira, muba mikwano gyange.” (Yokaana 15:14) Okuva bwe kiri nti buli kimu Yesu kye yayigirizanga abantu kyavanga eri Yakuwa, Yesu yali ategeeza nti mikwano gye baali bantu abaakolanga ebyo Katonda bye yabagambanga okukola. Mu butuufu, mikwano gye gyonna baali baagala Katonda.\nEgimu ku mikwano gy’Omuyigiriza Omukulu egy’oku lusegere baali batume be abali mu kifaananyi ekiri ku lupapula 75 mu kitabo kino. Baatambulanga naye era baamuyambanga okukola omulimu gw’okubuulira. Yesu yabeeranga nnyo n’abasajja bano. Baaliranga wamu. Baanyumyanga ebikwata ku Katonda. Era baakoleranga wamu ebintu ebirala. Naye Yesu yalina emikwano emirala mingi. N’abo yabeeranga nabo era yasanyukiranga wamu nabo.\nAmaka agamu Yesu ge yakyaliranga ennyo gaali mu kabuga akayitibwa Bessaniya, akaali okumpi ne kibuga Yerusaalemi. Ojjukira abantu abaali mu maka ago?— Mwalimu Maliyamu, Maliza, ne mwannyinaabwe, Laazaalo. Yesu yayita Lazaalo mukwano gwe. (Yokaana 11:1, 5, 11) Ensonga emu lwaki Yesu yali ayagala ab’omu amaka gano era ng’ayagala nnyo okubeera nabo, kwe kuba nti baali baagala Yakuwa era nga baagala okumuweereza.\nLwaki Yesu yagendanga mu maka gano bwe yakyalanga e Yerusaalemi? Omanyi amannya gaabwe?\nKino tekitegeeza nti Yesu yali tayagala abo abaali bataweereza Katonda. Nabo yali abaagala. Era yagendanga ne mu maka gaabwe n’alya nabo. Kino kyaleetera abantu abamu okugamba nti Yesu yali “mukwano gw’abasolooza omusolo n’aboonoonyi.” (Matayo 11:19) Ekituufu kiri nti Yesu yagendanga mu maka g’abantu abo olw’okuba yali ayagala okubabuulira ebikwata ku Yakuwa, so si nti yali asanyukira ebyo bye baakolanga. Yagezaako okubayamba balekere awo okukola ebintu ebibi, baweereze Katonda.\nLwaki Zaakayo yalinnya omuti guno?\nKino kyaliwo lumu mu kibuga ky’e Yeriko. Yesu yali ayita buyisi mu kibuga ekyo ng’agenda e Yerusaalemi. Ekibuga ekyo kyalimu ekibiina ky’abantu, era mu bantu abo mwalimu omusajja eyali ayitibwa Zaakayo. Yali ayagala okulaba Yesu. Naye Zaakayo yali mumpi, era nga tasobola kulaba Yesu olw’abantu abangi abaali bamusiikiriza. N’olwekyo, yadduka n’abeesooka mu maaso, n’alinnya omuti asobole okulaba Yesu ng’ayitawo.\nYesu bwe yatuuka ku muti ogwo, yatunula waggulu n’amugamba nti: ‘Kka mangu wansi, kubanga leero nja kujja mu nnyumba yo.’ Naye Zaakayo yali musajja mugagga eyakolanga ebintu ebibi. Lwaki Yesu yali ayagala okugenda mu maka g’omusajja ng’oyo?—\nTekiri nti Yesu yali ayagala ebintu Zaakayo bye yakolanga. Wabula, yagendayo okusobola okumubuulira ebikwata ku Katonda. Yeetegereza engeri omusajja oyo gye yali afubyemu okumulaba. N’olwekyo, yali akimanyi nti oboolyawo Zaakayo yandimuwulirizza. Yesu yali afunye akakisa okumubuulira ebikwata ku ngeri Katonda gy’ayagala abantu beeyiseemu.\nLwaki Yesu yakyalira Zaakayo, era kiki Zaakayo kye yasuubiza okukola?\nKati olwo, kiki ekyaddirira?— Zaakayo yasiima ebyo Yesu bye yamuyigiriza. Yanakuwala nnyo olw’okukumpanya ssente z’abantu, era n’asuubiza okuzibaddiza. Zaakayo yafuuka mugoberezi wa Yesu. Era oluvannyuma lw’ekyo, Yesu ne Zaakayo bafuuka ba mukwano.—Lukka 19:1-10.\nNaffe tunaakoppa ekyokulabirako ky’Omuyigiriza Omukulu ne tukyalira abantu abatali mikwano gyaffe?— Yee. Naye tetujja kugenda mu maka gaabwe olw’okuba tusiima engeri gye beeyisaamu. Era tetujja kwenyigira mu bikolwa byabwe ebibi. Tujja kubakyalira olw’okuba twagala okubabuulira ebikwata ku Katonda.\nNaye mikwano gyaffe egy’oku lusegere beebo be twagala okubeera ennyo nabo. Abantu be tutwala nga mikwano gyaffe balina okuba nga baagalibwa Katonda. Abamu bayinza n’okuba nga tebamanyi Yakuwa. Naye bwe baba nga baagala okuyiga ebimukwatako, tusobola okubayamba. Era ekiseera bwe kituuka ne baba nga baagala Yakuwa nga naffe bwe tumwagala, awo basobola okufuuka mikwano gyaffe egy’oku lusegere.\nWaliwo ebirala ebiyinza okutuyamba okulonda emikwano emirungi. Weetegereze ebintu by’akola. Akola abantu abalala ebintu ebibi ate oluvannyuma n’aseka? Ekyo si kirungi, si bwe kiri?— Buli kiseera afuna ebizibu? Tetwandyagadde kufuna bizibu olw’okuba tukolagana naye, si bwe kiri?— Oba akola ebintu ebibi mu bugenderevu oluvannyuma ne yeewaana nti ye tebasobola kumukwata? Ne bwe kiba nti omuntu oyo tebamukutte, Katonda aba alabye ky’akoze, si bwe kiri?— Olowooza kyandibadde kirungi abantu abakola ebintu ng’ebyo okuba mikwano gyaffe?—\nNkusaba obikkule Bayibuli yo, tulabe ekyo mikwano gyaffe kye giyinza okutukolako. Ka tusome 1 Abakkolinso essuula 15, olunyiriri 33. Otuuseewo?— Kigamba nti: “Temulimbibwanga. Emikwano emibi gyonoona empisa ennungi.” Kino kitegeeza nti singa tubeera nnyo n’abantu ab’empisa embi, naffe tuyinza okufuuka ab’empisa embi. Naye ekituufu kiri nti emikwano emirungi gisobola okutuyamba okuba n’empisa ennungi.\nTetukyerabiranga nti Yakuwa gwe tusaanidde okutwala nga mukwano gwaffe asingayo okuba omulungi. Twagala okweyongera okubeera mikwano gya Yakuwa, si bwe kiri?— N’olwekyo, tulina okukakasa nti tukola emikwano n’abo bokka abaagala Katonda.\nEbyawandiikibwa bino wammanga biraga nti kikulu nnyo okuba n’emikwano emirungi: Zabbuli 119:115; Engero 13:20; 2 Timoseewo 2:22; ne 1 Yokaana 2:15.\nYesu Awonya Abazibe b’Amaaso era Ayamba Zaakayo


Bukedde Online - Abali ku gw’okutta Kaweesi bagguddwaako emisango emiggya\nEyatta Ssebulime atwaliddwa mu ddwaaliro...\nABAVUNAANIBWA ogw’okutta Andrew Felix Kaweesi bagguddwaako emisango emirala mukaaga gyonna nga gyekuusa ku nsonga z’okukukusa abaana. Kiteeberezebwa nti baabagya mu disitulikiti ez’enjawulo ne babatwala mu bifo ebirala n’ekigendererwa eky’okubakozesa mu buyeekera.\nBino byabaddewo ku eggulo mu Kkooti eyeddaala erisooka e Mukono era ng’abavunaanibwa okuli Abdul Rashid Mbaziira ne Higenyi Noordin bamaze ebbanga kati lya myaka ebiri mu nkomyo.\nBateeberezebwa nti wakati wa 2016 ne 2017 mu disitulikiti okuli Busia, Mayuge, Bushenyi ne Mukono beekobaana okuwamba abaana abali wakati w’emyaka esatu n’omunaana okubayingiza mu by’obutujju.\nOmulamuzi ow’eddaala erisooka mu kkooti e Mukono, Juliet Chasinga bwe yabadde abasomera emisango gino yabategeezezza nga bwe giri egya nnaggomola era nga kkooti ye, terina buyinza kugikolako n’abalagira okugitwala mu kkooti Enkulu bwe baba baagala okweyimirirwa.\nOno era yagaanye okukkiriza okusaba kwabwe kubanga bagenda kutwalibwa mu kkooti endala olwaleero ku Lwokuna okuwuliriza okweyimirirwa okulaba oba okusaba kwabwe kunakkirizibwa olw’amaanyi g’emisango egibavunaanibwa era omusango n’agwongerayo okutuusa nga 29 March 2019.\nYe Anthony Wameri okuva mu Wameri and CO Advocates puliida w’abakwate, yategeezezza nga bwe kimwewuunyisizza okulaba nti ate abantu be babagguddeko emisango emirala gy’abadde tasuubira era nga kino asuubira nti kikoleddwa n’ekigendererwa eky’obutayagala kubata.\nYayongeddeko nga kati bw’agenda okubakana n’eddimu ly’okubasabira okweyimirirwa buto, ku misango gino egyakabaggulwako n’ategeeza nga bw’alina essuubi ery’okubayimbula beewozeeko nga bava wabweru.


Bukedde Online - Poliisi eraze ebisinga okuvaako okutemula abakazi\nBe baagoba ku ttaka ly'ebibira nja kubaliyirira - Tumukunde\nPoliisi eraze ebisinga okuvaako okutemula abakazi\nOlutalo lubaluseewo wakati wa Sophie Nantongo ne bawala ba Ssimbwa- Boogedde ebisongovu\nOmukyala abadde akola mu ssaaluuni attiidw...\nOKUTEMULA abakazi n’abawala kukyatakuza bambega ba poliisi emitwe, kyokka bazudde obuzibu we businze okuva.\nENJAGA NE ZZAALA\nEnjaga n’ebibinja by’abavubuka abakeera mu ‘beetingi’, amatatu ne ludo bye basinze okusongwako; kubanga tebalina mirimu givaamu ssente ate nga bazeetaaga nnyo!\nOmulabirizi w’e Namirembe bwe yabadde mu kukungubagira Omutaka Nelson Ssebuggwaawo yagambye nti kumpi buli awali ekisiko, obudde bwe buziba owulira wafubutukayo enjaga efuweetebwa era abavubuka bwe bamala okuginywa nga bateega abakazi okubasobyako n’okunyaga.\nGerald Mayanja taata wa Jose Chameleone mu kuziika mutabani we AK 47 naye yeekokkola enjaga n’asaba gavumenti esanyeewo emisiri gyonna kubanaga abamala okuginywa be bakola ffujjo, obutemu, okusobya ku bakazi n’obubbi.\nBambega ba poliisi bateebereza nti abasinze okwenyigira mu kukuba obutayimbwa, okukwata obubadiya n’enziba empya ey’ababbi abazinda ekitundu nga bali mu gubinja ogunene (eyitibwa Ekigaali); bonna basooka kunywa njaga.\nOKUNAFUWA KWA LCI\nBino bisanze n’obukulembeze bwa LC I obwalondoolanga abamenyi b’amateeka bunafuye nnyo oluvannyuma lw’okumala emyaka 14 nga teri kulonda nga n’abaali balondeddwa abamu baafa, okukkakkana ng’ababbi n’abamenyi b’amateeka bawambye obukulembeze bwa Zooni ezimu.\nWaliwo Bassentebe ba LC I mu Makindye ne mu muluka gw’e Kasubi abaludde nga beemulugunyizibwako nti bakolagana butereevu n’ebibinja by’ababbi, kyokka poliisi tekoze kimala kubalondoola n’okubakwata.\nABEEYITA BA “CRIME PREVENTER”\nPoliisi erina abantu b’etendeka okuyambako mu kulwanyisa obumenyi bw’amateeka, kyokka ng’abamu babbi.\nWiiki ewedde, poliisi ya Kira Road yawaliriziddwa okutuuza olukiiko n’abakulembeze ba Zooni mu Nakawa n’ebassa ku nninga olw’okusemba abavubuka be bamanyidde ddala nti babbi mu bitundu, wabula ne babawa amabaluwa agabanjula ku poliisi nti bayingizibwe mu kibinja kya ba “Crime Preventer”.\nMu bubbi n’obumenyi bw’amateeka obwabadde e Ntinda, Lubowa, Ndejje, Kitende ne Kajjansi mwe baakwatidde abapoliisi bana n’emmundu 4, baakizudde nti ddiiru zonna zibadde zirukibwa abavubuka abaatandika okukolagana ne poliisi y’e Kajjansi mu kiti kya “Crime Preventer”.\nOmwogezi wa poliisi mu ggwanga Fred Enanga yategeezezza Bukedde nti okunoonyereza kwa bambega ba poliisi kulaze nti abatta abakazi n’okubasobyako, abamu baba baganzi baabwe; n’anokolayo Matthew Kirabo eyakwatiddwa ku by’okutta omuwala wa yunivasite y’e Makerere, Desire Mirembe eyasangiddwa nga yasaliddwa obulago omulambo ne gusuulibwa e Lugazi.\nKyokka yagasseeko nti abalala bagwa mu bibinja by’abamenyi b’amateeka abateegera mu bufo obwekusifu obubeeramu enzikiza, ensiko n’ebiyumba ebitakyakozesebwa.\nAbamu ku basinga okuttibwa be bayizi naddala aba yunivasite be batera okuteega nga bava mu kusoma kw’ekiro nga badda ku bisulo.\nEnanga yagambye nti enkyukakyuka ezikolebwa mu poliisi zonna zigenderera kunogera kizibu kino ddagala era omuduumizi wa poliisi mu Kampala n’emiriraano omuggya Benjamin Namanya, bwe yabadde akwasibwa ofiisi baamukalaatidde okulwanyisa ettemu n’obumenyi bw’amateeka obulala mu Kampala, Wakiso, Mukono n’emiriraano.\nWakayima Nsereko Musoke Ssentebe w’e Nansana: Ettemu mu Nansana likutte wansi ne waggulu ate nga teriri ku bakazi bokka, era abatta abantu mu kitundu batusobedde. Basse omukuumi ku JOJO e Nansana oyo baamufumise biso, basse Kasozi abadde avuga bodaboda ne pikipiki bagitutwala.\nEbibinja by’abavubuka bingi mu kitundu abatalina mirimu kyokka nga beegomba ebirungi! Gavumenti etukoze bubi kubanga nayo etendeka abantu naddala abavubuka nti bagenda kukuuma byalo ate ne batabalondoola. Bw’otunuulira abavudde e Iraq baabatendeka eby’ekisirikale naye bwe bakomawo wano tebalondoolwa.\nMuyanja Ssennyonga meeya wa Mukono: Ettemu lyali lisitudde enkundi mu kitundu kyaffe abantu ne batandika enkola nga gwe bakwata bamwekolerako. Wadde enkola eyo tetugiwagira, naye abamenyi b’amateeka yabatiisa. Abavubuka bangi nnyo abatalina kye bakola ate nga balina bye beegomba ekiyinza okubawaliriza okukwatagana n’emikwano emikyamu ne bateega abantu.\nMusa Zzimbe sentebe w’omuluka gwa Nakulabye: Abantu ab’emitima emibi bangi era abamu abatta abakazi weesanga nga muganzi we oba mwamiwe ayinza okubeera nga yamuteeberezza kubeera omwenzi n’alowooza nti amutte bonna bamufiirwe.\nPamela Ankunda omwogezi wa minisitule y’ensonga z’omunda mu ggwanga: Tufuba okulaba nti poliisi eyongeza ku kulawuna n’okulwanyisa ebikolwa ebikyamu.\nMuka Ssebaggala, Gera Mosha afudde\nEmmaali ya Seya egabibwa nkya\nBe baagoba ku ttaka ly'ebib...\nMAJ. Gen. Henry Tumukunde asuubizza okuliyirira abantu bonna abaagobwa ku ttaka lye bibira n'okukyusa ebyenjigiriza...


Isaaya 5 | Bayibuli ey'Oku Mukutu Gwaffe Ogwa Intaneeti | New World Translation\nOluyimba olukwata ku nnimiro ya Yakuwa ey’emizabbibu (1-7)\nZisanze ennimiro ya Yakuwa ey’emizabbibu (8-24)\nKatonda asunguwalidde abantu be (25-30)\n5 Ka nnyimbire omwagalwa wangeOluyimba olukwata ku mwagalwa wange n’ennimiro ye ey’emizabbibu.+ Omwagalwa wange yalina ennimiro y’emizabbibu ku lusozi olugimu. 2 Yagirima n’agiggyamu amayinja. Yagisimbamu emizabbibu emirungi emimyufu,N’azimba omunaala wakati mu yo,N’agisimamu essogolero.+ Yalindirira ng’asuubira nti ejja kubala ezzabbibu eddungi,Kyokka yabala zzabbibu lya mu nsiko.+ 3 “Kaakano mmwe abantu b’omu Yerusaalemi ne Yuda,Mbasaba musale omusango wakati wange n’ennimiro yange ey’emizabbibu.+ 4 Kiki ekirala kye nnandikoledde ennimiro yangeKye saagikolera?+ Bwe nnali ngisuubira okubala ezzabbibu eddungi,Teyabala zzabbibu lya mu nsiko? 5 Kaakano ka mbabuulireKye nnaakolera ennimiro yange ey’emizabbibu: Nja kuggyawo olukomera lwayo,Era lujja kwokebwa.+ Nja kumenya ekisenge ky’amayinja ekigyetoolodde,Era kijja kulinnyirirwa. 6 Nja kugifuula kifo ekyazika;+Tejja kusalirwa wadde okukoolebwa. Ejja kumeramu obuti obw’amaggwa n’omuddo,+Era nja kulagira ebire bireme kugitonnyesaamu nkuba.+ 7 Ennimiro y’emizabbibu eya Yakuwa ow’eggye ye nnyumba ya Isirayiri;+Abasajja ba Yuda ye nnimiro gye yali ayagala ennyo. Yali asuubira bwenkanya,+Naye laba! waaliwo butali bwenkanya;Yali asuubira butuukirivu,Naye laba! waaliwo kukaaba.”+ 8 Zibasanze abo abagatta ennyumba ku ginnaayo,+Abagatta ennimiro ku ginnaayo+Ne batuuka n’okuba nga tebalina we babiteekaNe basigala bokka mu kitundu. 9 Yakuwa ow’eggye alayidde nga mpuliraNti amayumba mangi, wadde nga manene era nga malungi,Galifuuka ekintu eky’entiisa,Nga tewali agabeeramu.+ 10 Yiika kkumi ez’ennimiro y’emizabbibu zirivaamu ekigera kya basi* kimu,N’ekigera kimu ekya komeri* y’ensigo kirivaamu efa* emu yokka.+ 11 Zibasanze abo abakeera ku makya okunywa omwenge,+Abagunywa okutuusa ekiro mu ttumbi, okutuusa lwe gubalalusa! 12 Baba n’entongooli n’ebivuga ebirala eby’enkoba,N’obugoma obutono, n’endere, n’omwenge ku bijjulo byabwe;Naye tebalowooza ku bikolwa bya Yakuwa,Era tebalaba mirimu gya mikono gye. 13 N’olwekyo, abantu bange baligenda mu buwaŋŋanguseOlw’okuba tebammanyi;+Abasajja baabwe ab’ebitiibwa balirumwa enjala,+N’abantu baabwe bonna balirumwa ennyonta. 14 Amagombe* kyegavudde geegaziyaEra gaasamirizza ddala akamwa kaago;+Abakungu ba Yerusaalemi, ebibinja by’abantu baamu abawoggana, n’abo ababeera mu binyumuBalikka omwo. 15 Era omuntu alitoowazibwa,Omuntu alifeebezebwa,Abantu ab’amalala balikoteka emitwe gyabwe. 16 Yakuwa ow’eggye aligulumizibwa olw’okusala omusango;*Katonda ow’amazima, Omutukuvu,+ alyetukuza okuyitira mu butuukirivu.+ 17 Endiga ento zirirya omuddo nga ziringa eziriira mu malundiro gaazo;Abagwira baliriira mu bifo ebyafuuka amatongo ebyalinga bibeeramu ensolo eziriisibwa obulungi. 18 Zibasanze abo abawalula ensobi zaabwe nga bakozesa emiguwa egy’obulimbaAbo abawalula ebibi byabwe nga bakozesa emiguwa gy’ekigaali ekisikibwa ensolo; 19 Abo abagamba nti: “Ayanguyeeko omulimu gwe;Ka gukolebwe mangu tugulabe. Ekigendererwa ky’Omutukuvu wa Isirayiri* ka kituukirireTukimanye!”+ 20 Zibasanze abo abayita ekirungi ekibi, ate ekibi ne bakiyita ekirungi,+Abo abateeka ekizikiza mu kifo ky’ekitangaala, n’ekitangaala mu kifo ky’ekizikiza,Abo abateeka ekikaawa mu kifo ky’ekiwoomerera, n’ekiwoomerera mu kifo ky’ekikaawa! 21 Zibasanze abo abeetwala okuba ab’amageziEra abeetwala okuba nti bategeera nnyo!+ 22 Zibasanze abo abazira mu kunywa omwenge,N’abantu abakugu mu kutabula emyenge,+ 23 Abo abalya enguzi ne bejjeereza omubi+Era abatalamula mutuukirivu mu bwenkanya!+ 24 Kale ng’olulimi lw’omuliro bwe lwokya ebisubiEra ng’essubi ekkalu bwe liggweerera mu nnimi z’omuliro,N’emirandira gyabwe bwe gityo bwe girivunda,Era n’ebimuli byabwe birifuumuuka ng’obuwunga,Kubanga baagaana amateeka ga* Yakuwa ow’eggyeEra baanyooma ekigambo ky’Omutukuvu wa Isirayiri.+ 25 Obusungu bwa Yakuwa kyebuva bubuubuukira abantu be,Era aligolola omukono gwe n’ababonereza.+ Ensozi zirikankana,Era emirambo gyabwe giriba ng’ebisasiro mu nguudo.+ N’olw’ensonga eyo akyali musunguwavu,Era akyagolodde omukono gwe okubonereza. 26 Awanikidde eggwanga eriri ewala akabonero;*+Afuuye oluwa okubayita okuva ensi gy’ekoma;+Era bajja mangu nnyo.+ 27 Tewali n’omu ku bo akooye oba eyeesittala n’agwa. Tewali n’omu asumagira oba eyeebaka. Emisipi egiri mu biwato byabwe tegiragaya,N’obukoba bw’engatto zaabwe tebukutuse. 28 Obusaale bwabwe bwonna bwogiN’emitego gyabwe gyonna egy’obusaale gireegeddwa. Ebinuulo by’embalaasi zaabwe biringa amayinja g’embaalebaale,Ne nnamuziga zaabwe ziringa embuyaga.+ 29 Okuwuluguma kwabwe kulinga okw’empologoma;Bawuluguma ng’empologoma envubuka.+ Balifugula ne bakwata omuyiggoNe bagutwala era tewaliba agununula. 30 Ku lunaku olwo baliguwulugumirakoNg’ennyanja bw’ewuluguma.+ Omuntu yenna alitunuulira ensi aliraba ekizikiza eky’entiisa;Nga n’ekitangaala kifuuse kizikiza olw’ebire.+\n^ Oba, “olw’okuba omwenkanya.”\n^ Oba, “Ekyo Omutukuvu wa Isirayiri ky’asazeewo.”\n^ Oba, “obulagirizi bwa.”


Tuzudde olukwe olw'alukiddwa Amaggye mu kukwata abagambibwa okutta Kirumira. - Watchdog Uganda\nTuzudde olukwe olw’alukiddwa Amaggye mu kukwata abagambibwa okutta Kirumira.\n1st October 2018 at 17:32\nBya Musasi Waffe.\nABAKULIRA ekitongole ekikessi eky’amaggye (CMI) ku lunaku lw’okuna akawungeezi baatuula ne basalawo okutandika omuyiggo ku bagambibwa okutta abantu nga abakozesa boda boda saako n’okumiza omusu OmuPoliisi Muhammed Kirumira, oluvanyuma lw’okufuna amawulire amekusifu agabakwatako.\nBa mbega bakitegeerako nti abampembe bano baaliko obugenyi bwe baali bagenzeeko mu bitundu by’Adjumani mu West Nile, nga eno baali bagenze okukyalira munaabwe amanyiddwa nga Abasi Wasswa ono nga naye mukwate kati.\nMu maka ga Wasswa basangayo Najib Shaban ne Abdulkarim Sekyanzi benyini abaali banonyezebwa okumala akaseera, Ekiwendo kyeyongerayo mu Gombolola ye Butyaba ekisangibwa mu Disitulikiti ye Buliisa era nayo ne bakwatayo abalala okuli Abubaker Kalungi agambibwa okuba nti kyandiba nga naye aliko kyamanyi ku kutemulwa kwa Kirumira, ono yali yekukumye ewa mukwano gwe amanyiddwanga Bashir Hamis naye eyakwatiddwa.\nMu balala abakwatiddwa mulimu ne mukwano gwa Kalungi Mohammed Yusuf nga ono naye yasangiddwa wamu ne Kalungi e Buliisa.\nMu nnaNsi wa Rwanda Bashir Hamid Mugisha naye yakwatiddwa nga ono naye kigambibwa nti akolagana butereevu nabatujju.\nKu Lwokutaano bambega baakedde kulondoola Sheikh Kateregga okuva w’asula e Namungoona ne bamulinnya akagere okutuuka ku kaduuka ka mukazi we Mariam Kasujja, era awo abajaasi ba CMI we baabaweeredde ekiragiro okumusalako bamukwate n’obwegendereza obwekitalo, kyokka bwe yabalabye nga bakutte emmundu nasalawo okubinnyika mu nsuwa.\nAbakungubazi mu maka ga Sheik Kateregga e Namungoona.\nAwatali kulonzalonza Abajaasi ababadde abakambwe bamusimyeko nga kw’otadde okumwolekeza amasasi agamukutte mu lubuto n’amagulu, era n’afa nga atwalibwa mu ddwaliro olw’okuvaamu omusaayi omungi.\nAbantu ab’enjawulo abaabaddewo nga Sheikh Kateregga akubwa amasasi bagamba nti Sheikh olwakubye amaaso ku bajaasi ababagalidde emmundu, n’afunya ku kkanzu n’atandikirawo okudduka olwo amagye ne gasumulula ebyasi.\nOluvanyuma Mukyala we Mariam Kasujja naye yakwatiddwa n’atwalibwa, ate oluvanyuma yakomezeddwawo ku mpingu, Abajasi ne baaza enju ye yonna mu bukuumi obw’amaanyi.\nNamwandu Mariam Kasujja naye yakwatiddwa.\nKateregga, y’omu ku BamaSheikh abakulu ku muzikiti ogwa Masjid Jamia e Namung’oona, nga yaliko mu by’obuyeekera bwa ADF kyokka n’aweebwa ekisonyiwo mu myaka gya 1990.\nOmwogezi wa Poliisi mu ggwanga, SSP Emilian Kayima yategeezezza mu kiwandiiko kye yafulumizza ku Lwomukaaga akawungeezi nti, Kateregga okuttibwa kyaddiridde ekikwekweto ekyayindidde e Namung’oona, mu munisipaali y’e Lubaga mu Kampala era nga kyetabiddwaamu n’ebitongole ebirala.\nKayima yategezezza nti, ng’oggyeeko Kateregga waliwo abantu abalala mwenda, abaakwatiddwa nga babateebereza okwenyigira mu kutta abantu nga batambulira ku bodaboda, okumenya amayumba g’abatuuze, n’okubbisa emmundu mu Kampala n’emiriraano.\nyayongeddeko nti bonna abaakwatiddwa bakuumibwa mu buduukulu bwabwe obw’enjawulo mu Kampala n’emiriraano nga n’okunoonyereza bwe kugenda mu maaso.\nKinajjukirwa nti ku nkomerero ya April 2018, Amaggye ne Poliisi baalumba omuzikiti gwa Usafi bwe baali baliko omusajja gwe banoonya ng’ateeberezebwa okuba ne ky’amanyi ku by’okutta omuwala Suzan Magara.\nMu kulumba omuzikiti guno, poliisi yasiitaana oluvannyuma lw’Abatabbuliiki abaali beerwanako okukkakkana ng’Abasiraamu babiri bakubiddwa amasasi agaabattirawo.\nMu kikwekweto ekyakolebwa ku muzikiti guno, abasajja 36 baakwatibwa wamu n’abakazi 18 ssaako n’abaana 94 ne batwalibwa ku poliisi e Kibuli.\nLivewire presenters quit Spark Tv for NBS and Sanyuka Tv\nPoliticians Urged to seek people’s views\nPoliticians Urged to seek people's views


Bukedde Online - Firimu z'obuseegu lwe zitta omukwano\nFirimu z'obuseegu lwe zitta omukwano\nEndwadde n'endya embi bikosa 'kaabuvubuka'\nJoseph lowooza ku ky'okunkuba empeta omwak...\nENSANGI zino, ku migogo gy’abaagalana 100, 20 ku bbo tebakyegatta mirundi giwera bw’ogeraageranya bwe gwali emyaka 10 egiyise.\nKu mulembe guno, abantu bettanira nnyo obutambi obw’obuseegu ekirese amaka nga gayuuga. Obutambi bwa bulabe nnyo mu maka kubanga buyigiriza emize awatali kutaliza bato na bakulu.\nGye buvuddeko, abakugu baakoze okunoonyereza ku ngeri abantu gye beeyisaamu mu mukwano. Okunoonyereza kwakoleddwa ku baagalana abasoba mu 15,000 era ne kizuulibwa nga ku bbo, ebitundu 20 ku 100 emirundi gye beegatta mu mwezi bagibalira ku ngalo bw’ogeraageranya bwe gwali emyaka 10 egiyise.\nAte bbo abakenkufu okuva mu University of Sydney baazudde nti abasajja ebitundu 85 ku 100 abalaba firimu oba ebifaananyi eby’obuseegu, tebakyakola bulungi mirimu gya mu kisenge.\nKu bbo, ebitundu 47 ku 100 abalaba obutambi n’ebifaananyi bino obwongo bwabwe bukosebwa ne balemererwa n’okukola obulungi emirimu emirala.\nAbakugu bagamba obutambi buno bwa bulabe n’eri abakazi kuba nabo bayinza obutalaba makulu gali mu kwegatta na musajja ng’oli asobola okwemalako ekyoyooyo bw’alaba ebintu bino.\nENGERI GYE BUKOSA AMAKA;\nMuky.Grace Namande omukugu mu kubudaabuda abaana n’abafumbo mu Community Effort e Bbira agamba nti bw’olaba ebifaananyi bino, w’otuukira okwegatta obwagazi buba bukuweddemu ng’owulira mukkuto gwennyini ekiyisa obubi munno kuba ye abeera acaajinze.\nBw’obyemanyiiza, ekikolwa ky’okwegatta mu mukwano gwammwe kiggwaamu amakulu kubanga ebiseera ebisinga okikola kutuusa mukolo.\nMubaamu ebintu bingi ebitta omukwano ate bw’obiraba, oyagala munno naye by’aba akukola.\nSsinga bimulema oba nga ye tabyagala, kikuleetera okulowooza nti tamanyi mukwano ekiyinza okubaleetera okwawukana.\nEbikolwa ebimu mu butambi buno bya buseegu era nga bikontana n’enzikiriza oba obuwangwa bwaffe.\nSsinga okaka munno okubikola, kiyinza okubaleetera okwawukana kubanga tebiweesa Mukama kitiibwa.\nZireeta obwenzi; Singa munno agaana okukola by’oyagala naddala sitayiro ze wakoppye mu firimu, kikuwaliriza okunoonyayo anaabikukolera ekivaako omukwano gwammwe okusasika.\nEndwadde; Dr. Prossy Bulega omusawo w’abakyala mu Royal Domicilliary Clinic e Seguku agamba nti okukopperera ebintu ebiri mu firimu zino kyongera okusaasaanya endwadde mu bantu ababyettanira.\nEndwadde zino bw’oba tozifunidde mu kwegatta, ziyinza okuyita mu kamwa naddala nga wettanira nnyo okukomba ebbakuli. Oyinza okufuna kandika w’omu kamwa n’endwadde endala eziva ku bujama kubanga abantu abamu tebamanyi kweyonja n’okwoza obuwale bwabwe.\nAte abantu tebeekebeza ndwadde ate tebejjanjabisa bulungi ndwadde ziba zibarumbye naddala ez’obukaba. Ssinga omala gagwa ebbakuli, kibeerera kyangu obuwuka okuyingira omubiri gwo nga buyita mu kamwa ekikuleetera okufuna endwadde z’oteetegekedde.\nDr. Ivan Mukasa owa St. Jude Medical Centre ku Zai Plaza agamba nti obutambi buno bw’obwemanyiiza bukuluusanya obwongo bw’omuntu naddala nga mulimu ebifaananyi by’abantu abatulugunyizibwa.\nZireetera abantu obutamatira; Bw’oba olaba ebifaananyi bino, obusimu bw’omubiri obuleeta obwagazi buddukira ku sipiidi ya waggulu okutuuka ku bwongo ekireetera obwongo okukyuka embagirawo okudda ku ky’oliko eddakiika eyo.\nGy’okoma okubiraba, obwongo bwo bukosebwa mu ngeri za mirundi ebiri era ng’oyinza okufuuka omusibe ku byo.\nOluvannyuma lw’ekiseera ekiwanvu ng’olaba firimu oba ebifaananyi by’obuseegu, oyinza okubulwa obwagazi.\nOkaluubirizibwa okutuuka ku ntikko; Okumanya obutambi buno bwa bulabe, mu malwaliro n’ebifo gye bagabira eddagala abantu beeyiwayo bangi nga banoonya amaanyi g’omu kisenge ate ng’abasinga ku bbo bavubuka abakyalira embavu.\nAbamu babeera tebalina bwagazi, bakaluubirizibwa okumatiza bannaabwe, tebakyatuukako mu bwengula, saluti bwe bagikuba ekoma mu kkubo oba nga tebakyagikubirako ddala.\nOluvannyuma otandika okulaba ng’omwagalwa wo takyakusikiriza era nga ne bwe mutuuka mu kisenge, ne mwetala okumalayo ensonda z’ekisenge, tokyukako okutuusa lw’akukongokako.\nEmbeera eno bw’egenda mu maaso, munno akwetamwa ekibaleetera okwawukana.\nOmukazi bw’akimanya nti obufaananyi buno obulaba, kikuluusanya obwongo bwe kuba yava ewaabwe kufumba. Emirimu egimu bw’ogimuggyako nga kye gyamuleeta, kimuyisa bubi nnyo ekimubuza obwagazi mu kiseera w’omwagalira.\nOyinza okufuuka ow’obulabe eri munno; Kubanga bw’obiraba mu firimu nga babizannya oyinza okulowooza nti munno okutulugunyizibwa nga bali mu kisaawe abeera anyumirwa n’oyagala okigereze ku ye. Bw’ozuula obutambi buno mu kisenge kyammwe, buggyeemu mangu otaase laavu mu 2014.\nFirimu z’obuseegu lwe zitta omukwano\nAbaweebwa etakka mu Namanve basabye Gavt. ebayambe\nBamukunyizza ku mbeera yâ€™obudde


Bukedde Online - ENSI EGUDDE EDDALU: Abakazi balowooleza batya mu ‘kuzaala’ abaana abazaalire!\nENSI EGUDDE EDDALU: Abakazi balowooleza batya mu ‘kuzaala’ abaana abazaalire!\nSigenda kukkiriza bafere kubba ssente z’abavubuka...\nBeti Kamya ajuguzza okulya Obwaminista: Bannabyabufuzi...\nKYALI tekirabwanga abakazi ababiri okwesowolayo ne beesimba ku mwana omu ne bamukaayanira nti wange nze namuzaala ng’omulala bw’addamu nti, ‘nedda, nze namuzaala.’ Kyokka kati kino abakazi bakifudde mugano nga gwa nswa.\nTracy n’omwana we eyazuuliddwa. Ku ddyo ye Nakyanzi nnyina w;'omwana eyali abbiddwa\nAnti abamu abaana baagala kubaggya ku bannaabwe, tebalina galumwa bisa na kwemenya kugenda mu leeba.\nBw’atyo ne Rose Nabulya bwe yakigwako, Noeline Namwanje bwe yeezinga ku mwana we n’amwekalizaako nti yamumubbako.\nNamwanje yatandiikiriza mpola nga yeerogozza ng’omwana Rose Pamela Nannyomo bw’afaanana abaana be, gye byaggweera nga Nabulya aggaliddwa ku poliisi e Masaka ng’avunaanibwa ‘okubba’ omwana.\nAbaffe, ensi tegudde eddalu? Ensi bw’egwa eddalu, abakazi beerabira nti okufuna omwana, olina kusooka kufuna lubuto n’olulera okumala emyezi mwenda be ddu olwo n’ozaala era ne bakukulisa nti ‘kawoneko.’\nNaye abakazi bwe banaalindanga bannaabwe babazaalire, olwo bo bajje batandike okwewugguusa nti omwana wa gundi afaanana okuba owange, eby’okuzaala byakuggwaamu ensa. Era ekiseera kijja kutuuka ng’abantu eby’okulumwa ebisa tebakyabiriko, okuggyako okulinda oli azadde beekwase obusongasonga era bakozese n’omusimbi okulaba nga babba abaana ba bannaabwe.\nGgwe teebereza okukusiba nga bakulanga okubba omwana gwe wakeera enkya n’omusindika, n’omuyonsa era n’atandika n’okusoma! Bino byampuna. N’abaana tubataataaganya okubazunza nga tubazza eno n’eri.\nGgwe teebereza, Nannyomo yazaalibwa n’akula ng’akimanyi nti nnyina ye Nabulya. Aba ali awo nga Namwanje ayingiddewo nti ‘nze nnyoko omutuufu.’\nOmwana asigala yeebuuza engeri gye yakulira mu mbuto za bamaama ababiri! Kannyabo ate ne kamaliriza nga kaggyiddwa ku bazadde baako ne katwalibwa mu mikono gya poliisi!\nAbakazi bwe bateggyeemu butiitiizi ne badduka mu leeba nga balinda abaana abakulize, ensi yaakugwa eddalu lyennyini ekkankada. Bw’ova ku byange, genda ku wa ngatto!


Bukedde Online - Abasawo mubba mutya emifaliso - Kadaga\nEyassa ekiti mu kkeesi n’alimba bw’afiiriddwa...\nE Zombo wakyaliyo abayizi ba P6 abatamanyi...\nSipiika wa Palamenti, Rebecca Alitwala Kadaga munyiivu olw’abasawo b’omu ddwaaliro ekkulu ery’e Kamuli okulidibaga ne batuuka n’okubbamu emifaliso.\nDr. Batesaki ng’akakasa eky’abasawo b’omu ddwaaliro ly’e Kamuli ekkulu bwe babba emifaliso.\nYagambye nti waliwo lwe baafulumya ebitanda ebiwerako emisana ttuku ne babittikka\nku loole n’ekuuliita nabyo!\nKadaga yagambye nti tebaakoma awo, babba n’ezimu ku “sikaana” ze yasaka okuva mu Amerika, era kati abalwadde abaagala okubasikaaninga babalagirira ez’obwannannyini ebusukkakkubo, ezigambibwa okuba eza badokita bennyini abo.\n“Ndi munyiivu olw’abasawo bano abeefudde mukoko okubba emifaliso, nga beefuula abagenda okujooza ne gitakomawo,” Kadaga bwe yagambye.\nBino yabyogeredde ku Bugeywa SS mu ggombolola y’e Butansi ku Lwokutaano, n’agamba nti kiswaza eggwanga eryefuga emyaka 56 emabega okuba nga likyalimu bannansi abatalina mwoyo gwa ggwanga omuli ne dokita okubba ebintu ebitaasa obulamu bw’abantu.\nOmukolo gwabadde gwa kujaguza Ameefuga. Kadaga yalagidde akulira ebyobulamu, Dr. Agrey Batesaki amunnyonnyole amazima, oba bamuleetera ngambo.\nYeewuunyizza abasawo okwekomya egimu ku mifaliso egy’ebbeeyi egyasabikibwa eddiba nga yagisaka mu mikwano gye n’agikwasa eddwaaliro, be yagikwasa ne bagitwala.\nALUMBYE AKAKIIKO AKAGABA EMIRIMU\nYalumbye akakiiko akagaba emirimu mu disitulikiti, okumala ebbanga ngakalya enguzi ku banoonya emirimu.\n“Abakakiiko kano bakulyako ssente ate ne batakuwa mulimu.” Bwatyo bwe yagambye n’akyukira ssentebe wa LC 5, Tomas Ndimukika Kategere n’amunenya olw’okumujeemera bwe yamulagira okuyiwa akakiiko kano n’agaana.\nOW’EBYOBULAMU AKAKASIZZA OBUBBI\nNg’ayanukula sipiika, akulira ebyobulamu, Dr Agrey Batesaki yakakasizza eky’emifaliso oku bula, nti era omuwendo gwagyo teguwera, ebitanda ebimu tegiriiko ng’ate n’egiri mu sitoowa mitono.\n“Ebitanda, kituufu byatundibwa naye byali bikaddiye, by’atundibwa mu sikulaapu,” Dr. Batesaki bwe yagambye.\nKyokka teyannyonnyodde oba okutunda kwayita mu mitendera egy’okutunda ebya Gavumenti\nebikaddiye egya Public Procurement Disposal Unit (PPDU) bwe g’agenda, era eyabigula, byavaamu ssente mmeka oba zassibwa ku akawunti ki teyabyogedde.\nKadaga yasabye abakozi bafube okukuuma amannya gaabwe, kirongoose likodi zaabwe batuuke okuwummula nga tebaliiko bbala.\nOMUYIZI ABUUZIZZA SIPIIKA KU BYA ‘MOBILE MONEY’\nOmuyizi asoma P7 mu Holly Grace Nursery & Boarding P/S Bugeywa, Bena Nakate yatontomye ekitontome ekyasesezza abamu, bwe yategeezezza sipiika nti bukya\nPalamenti eyisa etteeka ly’omusolo ku ‘Mobile Money’, abantu babonyeebonye\n“Taata n’akuweereza ssente ne bakusalako, bw’okaggyayo ne basalako ate ne URA n’esalako omusolo. Tuli bubi Maama Kadaga, ekiteeso ekyo tekisoboka kukisazaamu?” bwe yabuuzizza, abantu ne bamukubira engalo wakati mu kusaakaanya nti, “Omwana akyogedde”.


Bukedde Online - Omuwala yannimba ne mwesonyiwa\nOmuwala yannimba ne mwesonyiwa\nSimanyi oba omukazi yandoga\nBwe nagaana okuggyamu olubuto omusajja n’atandika...\nAdded 21st January 2019\nNZE Robert Ssekibuule 36, mbeera Naalyankanja mu Mityana. Bwe nnali nkyanoonya omuwala ow’okuwasa, nasalawo nfune oyo omutima gwange gwe gwegomba era nnaguma ne ηηamba omu ku bawala omutima gwange gwe gwali gwegombye.\nOmuwala ono yali abeera Butaleega era mu Mityana.\nOmuwala nasooka ne mmutya okubeerako ne kye mmugamba anti ng’ennyirira gy’anyiriramu etiisa omuntu atalina ssente okumutuukirira naye lwali olwo nange ne nnevaamu ne mmugamba ekigambo ky’omukwano gwe nnina gy’ali.\nWabula naye teyambeerera muzibu nga bwe nnali nkisuubira newankubadde yamala n’akyusa enneeyisa ye.\nOkumanya omuwala ono yanjooga, twatuuka ne twogerezeganya bulungi era ne tuteesa nga tulina okusisinkana ku lunaku olwo lwe twasalawo nange ne nsanyuka nga mmanyi nti munnange by’anhhamba bya ddala naye nneewunya okutuuka mu kifo nga tabeerangawo.\nNasooka ne ngumagumako nga ndowooza oba oli awo anajja naye nga wwa! era nange bwe nnalaba nga obudde buyitidde ddala nnasalawo okubyesonyiwa ng’olwo nkakasirizza ddala nti eby’okumulaba binsaze.\nKyokka ekyammala amaanyi, ku ssaawa esembayo nga mmaze okubigatta n’okubirowooza byonna ze ssente zange ze nnali mutaddemu kubanga buli kye yali ansaba nga nkimuwa.\nNange bwe nagattagatta byonna omuwala ono bye yali ankoze kwe kusalawo okumwesonyiyira ddala.\nNe bwe yankubiranga essimu nga sitawaana kugikwata okutuusa naye bwe yakoowa n’abivaako.


Bukedde Online - Bayombye olw'ebyuma ebikebera emmotoka enkadde\nBayombye olw'ebyuma ebikebera emmotoka enkadde\nYiino bbaasi esobola okumalawo akalippagano k'ebidduka mu Kampala\nAbaagala pamiti bamaze wiiki nga bazisimbi...\nBayombye olw’ebyuma ebikebera emmotoka enkadde\nGAVUMENTI etuusizza ebyuma okwekebejja ebidduka mu nkola ey'obuwaze. Ebyuma bino byakusookera ku mmotoka ezaakayingizibwa mu ggwanga nga tezinnassibwako nnamba ssaako n’ezo ezisaabaza abantu omuli bbaasi ne takisi.\nKyo ekifo eky'enkalakkalira omuneekebejjebwa ebidduka e Matugga kyawedde okutegekebwa nga wano we bagenda okukolera ku bbaasi, takisi ne bodaboda okundika n'omwezi gwa September.\nWinstone Katushabe omuwandiisi w'ekitongole ekivunaanyizbwa ku bidduka mu ggwanga ekya Transport Licensing Board (TLB) yagambye nti kkampuini ya SGS eyapatanibwa minisitule y'ebyenguudo n'entambula okukola omulimu guno yatuusizza ebyuma bisatu, ebigenda okutandika okwekebejja ebidduka okulaba nga biri mu mbeera ekkirizibwa ku nguudo.\nEbyuma bikebera bbuleeki, obukono, emipiira oba mulimu embaliga, ttaala za mmotoka ne ‘spef’ mmita. Enteekateeka eno yali eddukanyizibwa ekitongole kya poliisi ekyekebejja ebidduka n'okugezesa baddereeva abaagala okufuna pamiti ekimanyiddwa nga Inspector of Motor Vehicles (IOV) e Naggulu mu Kampala ne ku matabi gaayo wonna mu ggwanga.\nKyokka enkola eno yali yadibizibwa emyaka 15 egiyise, kati yazziddwa mu kkampuni ya SGS eyayitamu okwekebejja ebidduka. Kyokka baddereeva b’ebidduka eby’enjawulo bayomba olw’engeri Gavumenti gy’ereese enkola ng’egenderera okubakamulamu ssente ennyingi emirundi ebiri mu mwaka, kubanga ekidduka kirina okwekebejjebwa buli luvannyuma lwa myezi 6.\nKino bakiggya ku kuba nti waliwo ssente ezaagerekeddwa buli kidduka bwe baba baakukyekebejja. Pikipiki zonna zaakusasula 46,000/-, 134,000/- ku takisi, 93,400/- ku mmotoka za buyonjo, 50,000/- ku Coaster, 800/- ku bbaasi, lukululana zaakusasula 16,000/-. Mmotoka ezisaabaza abantu zaakwekebejjebwa emirundi ebiri buli mwaka kuba zikola nnyo nga teziva ku nguudo ate nga zitambuza obulamu bw'abantu bangi.\nMu ndagaano kkampuni ya SGS gye yakola ne Gavumenti baalina okwegulira ettaka okuzimba ebifo ebyekebejja mmotoka ng’ebyo ebibadde ku poliisi ya IOV babireke okwekebejja mmotoka eziba zikoze obubenje\nEnkozesa ya kondomu eneekutangira endwadde z'ekikaba\nNakasimattuka akawuka ka siriimu emirundi ebiri\nTumaze emyaka 13 ne mukyala wange naye talina kawuka


Bukedde Online - Museveni asisinkanye bannaddiini ne boogera\nMabirizi atutte Tamale Mirundi mu kkooti baleppuke\nMuseveni asisinkanye bannaddiini ne boogera\nAb'e Kalungu bafunye embizzi ez'okweggya...\nAbakolera okumpi n'essundiro ly'amafuta erya...\nAdded 16th April 2018\nPULEZIDENTI Museveni asisinkanye bannaddiini n’abakunga okumuyambako okulwanyisa omuze gw’okukutulakutula mu ttaka n’okuligabana nga bannannyini lyo bafudde.\nOmusumba Matte (ku kkono), Dr. Lwanga, Bp. Ntangali n’omusumba Lwere.\nYabasabye n’okweyambisa enzikiriza okukyusa embeera z’abantu naddala okubaggya mu bwavu.\nBannaddiini bano abeegattira mu kakiiko akagatta enzikiriza “Inter Religious Council of Uganda’’ baakulembeddwa Ssaabasumba w’essaza ekkulu erya Klezia ery’e Kampala, Dr. Cyprian Kizito Lwanga.\nKwabaddeko Mufti Sheikh Shaban Ramadhan Mubajje, Ssaabalabirizi w’Ekkanisa ya Uganda Stanley Ntagali, Ssaabalabirizi w’Abadiventi Pastor Daniel Matte ne Bishop Joshua Lwere ow’ekibiina ekigatta amakanisa g’Abalokole ekya Fellowship of Born Again Pentecostal Churches of Uganda.\nPulezidenti yabagabudde ekijjulo mu maka ge e Rwakitura oluvannyuma lw’okubalambuza pulojekiti z’enkulaakulana e Ibanda ne Rwakitura.\nYabakunze okumwegattako okulwanyisa omuze gw’okugabana ettaka ly’abafu kuba abantu basigaza obutundu butono bwe batalina kye bayinza kukolerako kyegasa. N’agamba nti mu mawanga agamu ag’ebweru nga German, kino kimenya mateeka.\nYagambye nti okusoomoozebwa Uganda kw’erina kwe kukyusa endowooza z’abantu okubaggya ku by’okulima emmere ey’okulya badde mu kulunda n’okulima okufuna ssente.\nYagambye nti alwanaganye n’okukyusa embeera z’abantu b’e Kiruhura ne Ibanda okubaggya mu by’okutambulanga n’ente okuva mu kifo ekimu okudda mu kirala n’okubakubiriza okujjumbira okulunda okutambulira ku mulamwa gw’okufuna ssente.\nN’agamba musanyufu okulaba ng’enfuna y’abantu etandise okukyuka naddala oluvannyuma lw’okubakunga okutandika okulunda ente Enzungu.\nPulezidenti yagambye nti oluvannyuma lw’okulwanyisa obwavu mu byalo ky’agenda okuzzaako kwe kulwanyisa obwavu mu bibuga.\nEra yakunze bannaddiini okukomawo okulambula ekitundu balabe ebituukiddwaako gavumenti ya NRM mu kulwanyisa obwavu.\nSsaabasumba Lwanga yasabye bannaddiini banne okukolerera okwegatta kw’abantu bonna n’agamba nti ebibiina ebitambulira ku musingi gw’eddiini bigenda kufuba okulwanyisa obwavu mu maka.\nLwanga yagambye nti nga Pulezidenti bwe yayingira Kampala (ng’awamba) ayagala agende mu bitundu by’egwanga byonna ng’alwanyisa obwavu.\nMufti Mubajje yagambye nti bajja kubuulira enjiri nga bwe balwanyisa n’obwavu.\nOmusumba Matte ow’Abadiventi n’agamba nti musanyufu olw’enkola ya Pulezidenti ey’okulwanyisa obwavu.\nAbasawo beemulugunyizza ku kulwawo okumaliriza okuzimba Mulago omupya\nAmayumba kikumi ag'okusengulirwamu ab'e Bududa gawedde\nMuseveni akkirizza obutavuganyizibwa mu kalulu ka 2021\nOmujaasi yeekobanye ne mukazi n'amuwamba bafune ssente\nGWE baakubye ennyondo ne bamunyagako pikipiki yeeraliikiriza abooluganda lwe oluvannyuma lw’abantu abatamanyiddwa...\nEnguudo ezibadde ziyimbya Bannakampala...\nENGUUDO ssatu ezimaze emyaka nga zikaabya bannakamapala KCCA ezikwasizza kkampuni ezizikola era omulimu gutandise....


TUNULIRA OYO EYAKOMERERWA--A Look at the Crucified One - Modern Reformer\nTUNULIRA OYO EYAKOMERERWA\nTUNULIRA OYO EYAKOMERERWA (A Look at the Crucified One)\nOmulokolozi yatufirira nga bwe kya wandikibwa; Kubanga nnasooka okubawa mmwe era kye nnaweebwa, nga Kristo yafa olw'ebibi byaffe ng'ebyawandiikibwa bwe byogera 1Abak 15:3.\nNewankubadde nga ebyawandikibwa byogera ku kukomererwa kwa mukama waffe, bimwogerwako mungeri nyangu nyo. Kyoka ate nga eno yensonga eyandibadde n'enyanjula eye njawulo enyo mu byafaayo bya Yesu.\nMazima tewali kitabo kirara kyonna ekiyinza okwanjula okukomerwa kwa Yesu okusinga wano. Mukama Omutonzi yayolesa filimu eno ku stage nga omwoleso eri bamalayika n'abantu okulaga obwenkanya n'okwagala byonna nga bili wamu.\nAbantu abalaba Yesu n'emirimu gyeyakola tebamukiriza, omuntu eyali oweddembe nawaayo saddaka ku lwe bibi byaffe naye abo abamulaba, tebamusiima wabula bamuddulira nebagabana ebyambaalo bye nga babikubira akalulu okulaba engeri gyebabigabanamu nebatula wansi okulaba engeri bonabona.\nMazima tusobola okugamba nti engiri ya Yesu yaleeta enkyukakyuka mu bantu,munsi mu ngeri y'obugunjufu. Kale tusiima Kubanga abantu Bali bafuga era nga bayiisa bubi abantu naye bantu bangi bakyuka olwenjiri ya mukama waffe Yesu era bangi bagenda bakyuka mu mitima gyaabwe.\nAbantu bangi leero beyongera okumanya n'okufuna amageezi okusinga kwabo abaliwo mubufuzi bwa Roma.\nOmuntu bwamala okumanya n'okuyiga nti okufa n'okubonabona kwa Yesu kwaliwo kulwange tayinza kufanaana baserikale, ba Roma awo okumulaba nga\nOmuntu yenna bwawulira era nategera nti Yesu ye Mukama wange era ye mununuzi wange ekyo kiba kirungi nyo ddala kubanga okuva kwolwo, omuntu oyo aba takyali mulabe wa musalaba wabula abeera awereddwa obuyinza okufuka omwana wa Katonda. Oyo awulira ekigambo era nategera nti Yesu yabonabona n’affa kululwe kyoka eyeyisa mu mpiisa ya baserekale ba Roma abeera mulabe wa musalaba wa Yesu era n’ekanisa ye. Buli atali kululwe ye mulabe waffe Lukka 9:50, Awo Yokaana n'amugamba nti Omuyigiriza, twalaba omuntu ng'agoba dayimooni mu linnya lyo; ne tumugaana, kubanga teyayita naffe.\nNaye Yesu n'agamba nti Temumugaananga: kubanga tewali muntu anaakolanga eky'amagero mu linnya lyange ate amangu ago n'anvuma.\nKubanga atali mulabe waffe ng'ali ku lwaffe.\nKubanga buli muntu anaabanywesanga mmwe ekikompe ky'amazzi kubanga muli ba Kristo, mazima mbagamba nti talibulwa mpeera ye n'akatono.\nKyewunyisa nnyo ekiwandiiko Pilato kyeyasa ku mutwe gwa Yesu ku musalaba nga kisooma nti “ YESU KABAKA WA BUYUDAYAH” Pilato yali akimanyi bulungi nti abafuzi ba Bayudayah be bawaayo Yesu okumuta kubanga balina obujja kutuutumu ly’okuyigririza kwa Yesu. Bamutekako omusango nti yeyita “Kabaka” ffe tetulina kabaka mulaala wabula Kayisali, b’akozesa obunafu buno ne bawaliriza Pilato okumukomerera nga bagamba nti bwogaana ng’otoli mukwano gwa Kayisali.\nOkusookera awo Piraato n'asala amagezi okumuta: naye Abayudaaya ne boogerera waggulu nga bagamba nti Bw'onoomuta oyo nga toli mukwano gwa Kayisaali: buli muntu yenna eyeefuula kabaka awakanya Kayisaali.\nAwo Piraato bwe yawulira ebigambo ebyo n'afulumya Yesu ebweru, n'atuula ku ntebe ey'emisango mu kifo ekiyitibwa Amayinja Amaaliire, naye mu Lwebbulaniya Gabbasa.\nLwali lunaku lwa kuteekateeka Okuyitako: zaali nga ziri essaawa mukaaga. N'agamba Abayudaaya nti Laba Kabaka wammwe!\nAwo bo ne boogerera waggulu nti Muggyeewo, muggyeewo mukomerere. Piraato n'abagamba nti Nnaakomerera Kabaka wammwe? Bakabona abakulu ne baddamu nti Tetulina kabaka wabula Kayisaali. Awo n'alyoka amubawa okukomererwa. Awo ne batwala Yesu: (Yokana 19:12-16)\nPilato yasalaawo nakola kyebagala era omusango neguba ku Bayudayah n’abaana baabwe, wabula yali tamanyi ddala nti omusajja onno Yesu yeyali Yesu ddala owamazima eyava eri Katonda okununula ensi yonna oyo gw’ebata mu kufa okwensonyi nga bamukomerera.\nBweyawandiika ebbaluwa y’omusango nti “YESU KABAKA WA BAYUDAYAH” abayudayah ne bagala akyuse ekiwandiiko naye Pilato nagana nga agamba nti kyempandiise ky’empadiise kitukirire nti KABAKA waffe akomereddwa nga bwekiwandiikiddwa.\nNe Piraato n'awandiika ebbaluwa n'agissa ku musalaba, ng'ewandiikiddwa nti YESU OMUNAZAALEESI KABAKA W'ABAYUDAAYA.\nAwo ebbaluwa eyo bangi ku Bayudaaya ne bagisoma: kubanga ekifo kye baakomereramu Yesu kyali kumpi n'ekibuga: era yawandiikibwa mu Lwebbulaniya, ne mu Luyonaani, ne mu Luruumi.Awo bakabona abakulu b'Abayudaaya ne bamugamba Piraato nti Towandiika nti Kabaka w'Abayudaaya; naye nti oyo eyayogera nti Nze Kabaka w'Abayudaaya. Piraato n'addamu nti Kye mpandiise kye mpandiise. (Yokana19:19-22)\nTuyinza kwebaza tutya mukama waffe Yesu okuba nga mukama waffe yagumikiriza okubonabona bweyali mu bulumi natarowooza bubi mutima gwe era natarowooza okusasula obubi abo abamukola obubi naye nasalaawo kimu okukola okwagala kwa Katonda mubuwombeefu n’obukakamu okutukiriza enteekateeka ya kitaffe ali mu Ggulu.\nMazima bamemba ab’omubiri gwa Yesu n’olw’aleero munsi tebabategera bulungi, sibantu ba munsi bokka wabula nabo ebeyita abawereeza abamanyiddwa nga abamanyi enyo mu ngeri eya bafalisaayo ne ddini (abasumba munkola y’eddini). Mazima Yesu nga bweyali munsi naffe bwetuli. Nga ensi bwetategera makama waffe mukama waffe mukubonabona n’okugezesebwa kweyayitamu nga ensi telaba era tesaamu kitiibwa ekyo kyeyali akola okuwaayo Saddaka (Omutango) olw’ebibi byaffe, wabula okubonabona kwa Yesu abantu bakutwala nga kuswala n’akulekebwaawo nga bwekyawandikibwa mu Isaaya 53:4.\nEkituufu kiri nti okuva ku Mukama waffe Yesu Katonda abadde agenda ayawula abantu be munsi okubeera abasika abebisubizo eby’obugaga n’omukisa mu bwakabaka bwe.\nBano balina obusika obw’omugulu era balina okuyitibwa okw’omugulu bano balina ebisubiizo bino;\nAbar 8:17 -18: naye bwe tuli abaana, era tuli basika: abasika ba Katonda, era abasikira awamu ne Kristo; bwe tubonaabonera awamu, era tulyoke tuweerwe wamu ekitiibwa.\nNze, omuto okusinga abato ab'omu batukuvu bonna, nnaweebwa ekisa kino, okubuuliranga ab’amawanga obugagga bwa Kristo obutanoonyezeka;\nn'okumulisizanga bonna balabe okugaba kw'ekyama bwe kuli, ekyakwekebwa okuva edda n'edda lyonna mu Katonda eyatonda byonna;\n2Tim 2:12-13. Oba nga tugumiikiriza, era tulifuga naye: oba nga tulimwegaana era naye alitwegaana ffe: Oba nga tetukkiriza, ye abeera mwesigwa kubanga tayinza kwerimba.\nYesu yakomelerwa saawa meeka?\nOkukomererwa kwa Mukama waffe Yesu kwabaawo kusaawa mwenda (9) ez’olweggulo nga bwekilagiddwa\nN'agamba nti Yesu, onjijukiranga bw'olijjira mu bwakabaka bwo.\nYesu n'amugamba nti Mazima nkugamba nti Leero onooba nange mu Lusuku lwa Katonda.\nAwo obudde bwali butuuse essaawa nga mukaaga, ne waba ekizikiza ku nsi yonna okutuusa essaawa mwenda,\nenjuba obutayaka: n'eggigi ery'omu yeekaalu ne liyulikamu wakati.\nV Awo Yesu n’ayogera n'eddoboozi ddene, n'agamba nti Kitange, nteeka omwoyo gwange mu mikono gyo: bwe yamala okwogera ekyo, n'awaayo obulamu.\nSaawa Mwenda ez’okumakya nga bwebudde bwa Saddaka ey’okumakya Yesu bamukwata nebamusalira omusango nga wamaze okuyitawo essawa mukaaga ku saawa mwenda nga bwebudde bwa Saddaka eyakawungeezi okusinzira ku Bayudayah, musaawa ey’omwenda Yesu naffa okuba omutango kulwe bibi by’ensi yonna.\nAbanyazi abaakomererwa naye era nabo ne bamuvuma bwe batyo.\nNaye okuva ku ssaawa ey'omukaaga kyali kizikiza ku nsi yonna okutuuka ku ssaawa ey'omwenda.\nObudde bwe bwatuuka ng'essaawa ey'omwenda Yesu n'ayogerera waggulu n'eddoboozi ddene, ng'agamba nti Eri, Eri, lama sabakusaani? amakulu gaakyo nti Katonda wange, Katonda wange, kiki ekikundesezza? (Mat 27:45-46)\nNgali ku musalaba abayigiriza be bamwegaana.\nNaye Peetero n'amuvaako ennyuma wala, okutuuka mu kigango kya kabona asinga obukulu, n'ayingira munda, n'atuula n'abaweereza, alabe we binakkira.\nNaye bakabona abakulu n'ab'omu lukiiko bonna ne banoonya obujulirwa obw'obulimba ku Yesu, balyoke bamutte;\nne batabulaba, newakubadde ng'abajulirwa ab'obulimba bangi abajja. Naye oluvannyuma ne bajja babiri,\nne bagamba nti Ono yagamba nti Nnyinza okumenya yeekaalu ya Katonda, n'okugizimbira ennaku ssatu.\nKabona asinga obukulu n'ayimirira, n'amugamba nti Toyanukula n'akatono? kigambo ki bano kye bakulumiriza?\nMazima Yesu yaffa lwa ku mumenya mutima, mikwaano gye bonna nga bamweganye era y’ensonga lwaki yavaamu omusaayi n’a mazzi mubirizi ze bwe ba mufumita ngamaze okufa.\nLwaki Yesu yalabikanga alekeddwawo ku musalaba? Abayigiriza wamu ne kitawe! Lwaki ddala? Ensonga yeno nti Omutango gweyaali asasula tegwari gwa kuffa kyoka wabula waliwo n’okusasulira enkolagaana eyali evuddewo wakati wa Adam n’Omutonzi y’ensonga lwaki yalabika nga alekeddwawo alyoke atukirize ekibonerezo okugula enkolagana y’omuntu 1Peter 3:18.\nBwatyo yalina okulekebwaawo kitawe abonebone okugula omwakano n’enkolagna ya Adam n’abaana be! 1Abak 15:21-22.\nKubanga okufa bwe kwabaawo ku bw'omuntu, era n’okuzuukira kw'abafu kwabaawo ku bwa muntu.\nKuba bonna nga bwe baafiira mu Adamu, era bwe batyo mu Kristo bonna mwe balifuukira abalamu.\nBwatyo Mukama waffe Yesu bweyabonabona ku musalaba naffa ku lwange nze neeme okufa era ebigambo byeyasembaayo bibino;\nYok 19:30: Awo Yesu bwe yamala okuweebwa omwenge, n'agamba nti\nKiwedde: n'akutamya omutwe gwe, n'awaayo omwoyo gwe.\nLukka 23:46.Awo Yesu n’ayogera n'eddoboozi ddene, n'agamba nti Kitange, nteeka omwoyo gwange mu mikono gyo: bwe yamala okwogera ekyo, n'awaayo obulamu.\nMazima okufa kwa Yesu ku kakasibwa Omutume waffe Paul mu Heb 9:22.\nSaddaka Yesu gy’eyawaayo yamala emyaka esatu ne kitundu (3 ½) yatandika olunaku lweyewaayo okubatibwa Yokana mu Yoladdani era okubatizibwa kwa Yesu kwali kulaga eri kitaawe nti yewaddewo okola okwagala kwa kitawe okutuusa ku saawa esembaayo, bwatyo ku musalaba yamaliriza omulimu kitaawe gweyamuwa okola y’ensonga lwaki yagamba nti kiwedde, bwekityo omulimu ogw’okununula gwagwa omulimu omulala ogutanaaba kugwa gw’e mulimu ogw’okuwa ensi omukisa eri buli muntu yena n’okulaga ekisa eri abantu bonna kingi ekyali mu Saddaka gye yawaayo olw’ekibi ky’ensi. 1 tim 2:3-5.\nNawaayo omwoyo gwe. Mwoyo ki gweyawaayo?\nEmyaka asatu Yesu yawaayo ekitiibwa kye eky’omugulu najja kunsi\n(Abaf 2:6-8) oyo bwe yasooka, okubeera mu kifaananyi kya Katonda, teyalowooza kintu ekyegombebwa okwenkanankana ne Katonda,\nnaye yeggyako ekitiibwa, bwe yatwala engeri y'omuddu, n'abeera mu kifaananyi ky'abantu; era bwe yalabikira mu mutindo ogw'obuntu, ne yeetoowaza, nga muwulize okutuusa okufa, era okufa okw'oku musalaba.\nOmwoyo gweyawaayo bw’ebulamu bwe nga omuntu ku lwabalala. Yawaayo ekitiibwa ng’ajja munsi, nabeera omuntu nga ffe, bweyali ngaddayo eri kitawe nawaayo obulamu bwe ng’omuntu naffa nazzukira kitawe namugulumiza nyo; Era Katonda kyeyava amugulumiza ennyo n'amuwa erinnya liri erisinga amannya gonna;\nBuli vviivi lifukaamirirenga erinnya lya Yesu, ery'eby'omu ggulu n'eby'oku nsi n'ebya wansi w'ensi,\nEra buli lulimi lwatulenga nga Yesu Kristo ye Mukama waffe, Katonda Kitaffe aweebwe ekitiibwa. (Abafi 2:9-10)\nJohn 6:62 kale kiriba kitya bwe muliraba Omwana w'omuntu ng'alinnya gye yali olubereberye?\nYoka 17:1-5:Nze nkugulumizizza ku nsi kubanga omulimu gwe wampa okukola ngukomekkerezza.\nAi Kitange, ne kaakano ngulumiza ggwe wamu naawe mu kitiibwa kiri kye nnali nakyo awamu naawe ng'ensi tennabaawo.\nYesu okuwaayo obulamu bwe eri kitawe kitegeeza yali amanyi ekigambo okufa kyekitegeeza, “obulamu okugwaawo”. Kyoka yali amanyi bulungi ddala nti tagenda kubeera mubafu enaku zonna, naye ng’akimanyi nti agenda kuzukira, era nga akimanyi bulungi nti obulamu bweyawaayo okola taata we byayagala nga bujja muddizibwa ku lunaku olw’okusatu;\nTaliiwo wano, naye azuukidde: mujjukire bwe yayogera nammwe ng'akyali mu Ggaliraaya,\nng'agamba nti Kigwanira Omwana w'omuntu okuweebwayo mu mikono gy'abantu abalina ebibi, n'okukomererwa, ne ku lunaku olw'okusatu okuzuukira.\nYesu yalina obukakafu n’obwesige mu bisubiizo bya kitawe, bwatyo nga mugumu eri Omutonzi we ajja kumuddiza obulamu. Naffe tusanidde okwesiga ebisubiizo bya taata waffe ne Mukama waffe Yesu. Tulina esuubi addamu nti naffe tulizukira nga Yesu bweyazzukira mukitiibwa. Taata yatukiriza buli kisubiizo kye yamusubiiza Amina Yokana 20:17-20.\nYesu n'amugamba nti Tonkwatako; kubanga sinnaba kulinnya mu ggulu eri Kitange: naye genda eri baganda bange, obabuulire nti Nninnya mu ggulu eri Kitange, era Kitammwe, eri Katonda wange, era Katonda wammwe.\nMalyamu Magudaleene n'ajja n'abuulira abayigirizwa nti Ndabye Mukama waffe; era bw'amugambye ebigambo bino.\nAwo ku lunaku luli akawugeezi, ku lunaku olusooka mu nnaku omusanvu, enzigi bwe zaali nga ziggaddwawo abayigirizwa mwe baali, olw'okutya Abayudaaya, Yesu n'ajja, n'ayimirira wakati mu bo, n'abagamba nti Emirembe gibe mu mmwe.\nAwo bwe yamala okwogera bw'atyo, n'abalaga engalo ze n'embiriizi ze. Abayigirizwa ne basanyuka, bwe baalaba Mukama waabwe.\nMungeeri yemu naffe tulina ebisubiizo okuva eri Yesu ne taata mu Ggulu ng’abaana b’Omutonzi abalonde mu mulembe guno gw’enjiri abayitibwa okugabana ku bumu bw’ekisa kya Yesu wamu n’okubonabona kwa Yesu wamu n’ekitiibwa kye okugabana ku buzaliranwa bwa Katonda nga bwekiragiddwa mubisubiizo bino;\n2Pet 1:4: Tuyingire mu busika obutaggwaawo, obutalina kko, obutawotoka, obwabaterekerwa mmwe mu ggulu.\nRom 2:7; abanoonya ekitiibwa n'ettendo n'obutaggwaawo mu kugumiikiriza nga bakola bulungi alibasasula obulamu obutaggwaawo:\nKubanga wamukola okubulako akatono okuba nga Katonda, Era omussaako engule ey'ekitiibwa n'ettendo.\nBwetumanya bino byonna tusobola okufuba okuteeka wansi ebizitowa byona, n'edduke n’okugumikiriza empaka ezitereddwa mu maaso gwaffe mu njiri ey’ekitiibwa nga tutunulira Yesu yeeka omutandisi era omumaliriza ow’okukiriza kwaffe.\nMukama agate omukisa ku Kigambo kino.\nOwoluganda Laban Paul Ssewanyana